ส่วนที่ 1

การประกอบธุรกิจ

1.  วิสัยทัศน์ วัตถุประสงค์ เป้าหมาย และกลยุทธ์ในการดำเนินงานของบริษัทฯ

วิสัยทัศน์...

“มุ่งมั่นที่จะใช้และพัฒนาเทคโนโลยี เพื่อการดูแลสิ่งแวดล้อมอย่างถูกต้องตามหลักวิชาการ และ
สร้างสิ่งแวดล้อมที่ปลอดภัยด้วยกลไกทางเทคโนโลยี”

พันธกิจ...

-   เพิ่มศักยภาพการบริหารจัดการ
    เพื่อสร้างมาตรฐานและการยอมรับและสร้างมูลค่าเพิ่มแก่องค์กร

-   ตอบสนองความคาดหวังของลูกค้า ด้วยบริการที่มีคุณภาพสูง

-   เสริมสร้างความสามารถและคุณภาพชีวิตของบุคลากร

-   รักษาและยกระดับธรรมาภิบาล บริหารความเสี่ยง และมีความรับผิดชอบควบคู่คุณธรรม

วัฒนธรรมองค์กร...

“ เราพร้อมเป็นหนึ่งในอุตสาหกรรม ที่เปี่ยมด้วยบริการทันสมัย และใส่ใจสิ่งแวดล้อม ”

กลยุทธ์การดำเนินธุรกิจ

-   พัฒนาระบบการลดปริมาณพลังงานเชื้อเพลิงและวัตถุดิบเพื่อลดต้นทุนกระบวนการจัดการโดยรวม

-   พัฒนาระบบสารสนเทศที่สามารถเชื่อมโยงรายงานข้อมูลต่างๆ
    ตามที่กำหนดไว้ตามกฎหมายของผู้ใช้บริการผู้ขนส่ง และผู้รับกำจัดกากอุตสาหกรรม

-   ติดตั้งเครื่องจักรและอุปกรณ์ที่รองรับการให้บริการที่ปลอดภัยต่อคุณภาพสิ่งแวดล้อม
    และสามารถยกระดับมาตรฐานการป้องกันและลดผลกระทบต่อสิ่งแวดล้อมได้อย่างต่อเนื่อง

-   สร้างความสัมพันธ์ที่ดีกับลูกค้า เพื่อเข้าถึงความต้องการ
    และสามารถตอบสนองความต้องการทางการตลาดให้มากขึ้น ในด้านการบริการที่สะดวก
    รวดเร็ว ฉับไว เป็นมิตร และปลอดภัยต่อสิ่งแวดล้อม

-   ใช้ระบบบริการข้อมูลลูกค้าเพื่อรักษาลูกค้าหลัก สนับสนุนกิจกรรมขยายฐานลูกค้าใหม่

-   จัดเตรียมทีมฉุกเฉิน เพื่อช่วยเหลือในกรณีเกิดอุบัติเหตุทั้งต่อบุคคลภายนอก และภายในโรงงาน

-   จัดระบบการบริหารงานลูกค้าที่ครอบคลุมการให้บริการ เช่น ระบบการขนส่ง
    ระบบการประสานงาน หน่วยงานภาครัฐ ระบบการส่งเสริมกิจกรรมภายในโรงงาน เป็นต้น
    เพื่อส่งเสริมและสนับสนุนการดำเนินงานที่สร้างความพึงพอใจสูงสุดให้แก่ลูกค้า

-   สนับสนุนและเสริมสร้างองค์ความรู้ด้านการจัดการกากอุตสาหกรรมอย่างถูกวิธี
    โดยจัดการบรรยายร่วมกับหน่วยงานภาครัฐที่เกี่ยวข้อง
    เพื่อสร้างจิตสำนึกการรักษาสิ่งแวดล้อมที่ดี

-   พัฒนาและปรับปรุงระบบมาตรฐานตามหลักสากลอย่างต่อเนื่อง

-   พัฒนาระบบการบำรุงรักษาสิ่งแวดล้อมอย่างยั่งยืน เช่น
    ใช้ผลิตภัณฑ์จากธรรมชาติแทนการใช้สารเคมีในระบบการกำจัด
    ลดการปล่อยมลพิษโดยการใช้เทคโนโลยีขั้นสูง
    ประหยัดพลังงานโดยการใช้กากอุตสาหกรรมทดแทนวัตถุดิบหรือเชื้อเพลิง เป็นต้น

เป้าหมายในการดำเนินธุรกิจ

บริษัทฯ มีเป้าหมายในการดำเนินงานที่จะใช้และพัฒนาเทคโนโลยี
เพื่อการดูแลสิ่งแวดล้อมอย่างถูกต้องตามหลักวิชาการและสร้างสิ่งแวดล้อมที่ปลอดภัยด้วยกลไกทางเทคโนโลยี
โดยคำนึงถึงคุณภาพ ความปลอดภัย และเป็นมิตรต่อสิ่งแวดล้อม
ตามวัตถุประสงค์ของการจัดสร้างศูนย์ฯ ของกรมโรงงานฯ
และด้วยประสบการณ์ในการบริหารจัดการกากอุตสาหกรรมของผู้บริหารที่มีมาอย่างยาวนาน
ส่งผลให้การพัฒนาและปรับปรุงระบบการกำจัดกากอุตสาหกรรมเป็นไปด้วยความพิถีพิถัน รอบคอบ
และใส่ใจในทุกขั้นตอนการทำงาน เพราะการบริหารจัดการกากอุตสาหกรรมโดยการเผาทำลายนั้น
จำเป็นต้องอาศัยองค์ประกอบต่างๆ ที่สอดคล้องและถูกต้องตามหลักวิชาการ เริ่มตั้งแต่
ระบบการตรวจสอบความเป็นไปได้ในการเผาทำลายโดยไม่ก่อให้เกิดมลพิษ ระบบควบคุมการขนส่ง
ระบบการเผาที่ประกอบด้วย

การเผากากอุตสาหกรรมและการเผาอากาศเสีย
เพื่อให้ได้คุณภาพอากาศที่เป็นไปตามเกณฑ์ที่กฎหมายกำหนดตลอดจนการติดตามและตรวจสอบคุณภาพสิ่งแวดล้อมอย่างต่อเนื่อง

นโยบายการบริหารงาน

1. มุ่งมั่นในการดำเนินธุรกิจโดยคำนึงถึงคุณภาพ ความเหมาะสม ความปลอดภัย
และเป็นธรรมต่อทุกฝ่าย

2. มุ่งเน้นระบบการขนส่ง ระบบการจัดเก็บ และกำจัดกากอุตสาหกรรมที่ปลอดภัยต่อสิ่งแวดล้อม

3. มุ่งเน้นการมีส่วนร่วมในการปรับปรุงและพัฒนาการดำเนินงานที่มีคุณภาพ

4. มุ่งเน้นการให้บริการที่ประทับใจ สะดวก รวดเร็ว

5. วิจัยและพัฒนากระบวนการทำงานเพื่อคุณภาพสิ่งแวดล้อมที่ยั่งยืน

6. ติดตาม กำกับดูแล และให้ความสำคัญต่อคุณภาพสิ่งแวดล้อมในทุกๆ ด้าน

7. วิจัยและพัฒนาเพื่อการต่อยอดธุรกิจด้านพลังงานอย่างยั่งยืนให้แก่ประเทศ

1.2 การเปลี่ยนแปลงและพัฒนาการที่สำคัญ

พัฒนาการสู่ความยั่งยืน ปี2559

สำหรับปี 2559 บริษัท อัคคีปราการ จำกัด (มหาชน) ดำเนินธุรกิจให้บริการกำจัดกากอุตสาหกรรม
ด้วยวิธีการเผาทำลายที่ปลอดภัยไร้มลพิษ นอกจากนี้บริษัทฯ
ยังให้ความสำคัญกับการพัฒนาสายงานหลักที่ส่งผลโดยตรงต่อการดำเนินธุรกิจ เพื่อให้มั่นใจว่าบริษัทฯ
จะสามารถบรรลุเป้าหมายทางธุรกิจ และรักษาความสามารถ ในการแข่งขันในระยะยาวได้

1. ด้านเศรษฐกิจ

ปี 2559 บริษัทฯ ให้บริการกำจัดและบำบัดกากอุตสาหกรรม จำนวน 109,643.10 ตัน
ทำให้มีรายได้จากการให้บริการรวม 523.82 ล้านบาท มีกำไรสุทธิ 54.17 ล้านบาท
ด้วยความมุ่งมั่นในการดำเนินงาน

ของปี 2559 ส่งผลให้บริษัทฯ ยังครองส่วนแบ่งการตลาด ด้านการบริหารจัดการกากอุตสาหกรรม
โดยวิธีเผาทำลาย

ติดอันดับชั้นนำของประเทศ

2. ด้านการพัฒนาบุคลากร

มุ่งเน้นการพัฒนาบุคลากรให้มีคุณภาพ ด้วยการปรับโครงสร้างการทำงานให้มีประสิทธิผล
สอดคล้องและรองรับการดำเนินธุรกิจในอนาคต พร้อมจัดทำแผนอัตรากำลัง
แผนพัฒนาศักยภาพพนักงาน และปรับปรุงขั้นตอนการปฏิบัติงาน เพื่อให้บริษัทฯ
บรรลุวัตถุประสงค์ทางธุรกิจ และพนักงานปฏิบัติงานได้อย่างมีประสิทธิภาพเต็มศักยภาพ
ปัจจุบันบริษัทฯ มีพนักงาน(ไม่รวมผู้บริหาร) จำนวน 210 คน

3. ด้านนวัตกรรม

แนวโน้มการใช้พลังงานภายในประเทศ
ทั้งภาคอุตสาหกรรมรวมถึงส่วนครัวเรือนที่มีท่าทีเพิ่มสูงมากขึ้นเรื่อยๆ
ตามปริมาณความต้องการของประชาชน
ส่งผลทำให้พลังงานเรียกได้ว่าเป็นหัวใจสำคัญสำหรับการขับเคลื่อนเดินหน้าประเทศ อัคคีปราการ
ได้เห็นถึงแนวการประหยัดพลังงาน และนวัตกรรมที่นำมาสู่การแก้ไข มลพิษ รถขนส่ง
การนำกากอุตสาหกรรมประเภทไหนมาใช้ได้บ้าง นวัตกรรมการกำจัดขยะ มีตัวชี้วัดให้ชี้วัดง่ายๆ
มองออก เช่น ด้วยนโยบายส่งเสริมการแปรรูปขยะเป็นพลังงานของรัฐบาล ขยะ 1 ตัน
ได้พลังงานเท่าไหร่เปรียบเทียบกับการ ใช้ปริมาณน้ำมัน การจัดการที่มีประสิทธิภาพ
เพื่อเพิ่มความได้เปรียบในการแข่งขันของบริษัทฯ และส่งเสริม การเติบโตอย่างยั่งยืน
ด้วยเทคโนโลยีและนวัตกรรมใหม่ๆ จากการพัฒนาความร่วมมือด้านงานวิจัย ทำให้เราต่อยอด
สร้างมูลค่าเพิ่ม สร้างสรรค์นวัตกรรมเคมีเพื่อสุขภาพและความยั่งยืนในอนาคต
แบบสอบถามนำมาสู่แนวทางการพัฒนานวัตกรรมสินค้า

4. ด้านการกำกับดูแลกิจการ

ในปี 2559 การกำกับดูแลการดำเนินงานของบริษัทฯ บนพื้นฐานของความซื่อสัตย์สุจริต โปร่งใส

ตรวจสอบได้ และได้รับใบรับรองสมาชิกแนวร่วมปฎิบัติ Collective Action Coalition (CAC) กับภาคเอกชนในการร่วมกันต่อต้านการทุจริตและคอร์รัปชั่นไม่มีความขัดแย้งทางผลประโยชน์ และอีกบทพิสูจน์ ที่แสดงถึงความโดดเด่นในการดำเนินธุรกิจ ด้านสิ่งแวดล้อม สังคม และธรรมาภิบาล 2 ปีซ้อน ได้รับรางวัล SET Awards ประเภท "Thailand Sustainability Investment 2016 " 

5. ด้านสิ่งแวดล้อม อาชีวอานามัยและความปลอดภัย

ให้ความสำคัญต่อการดูแลและพัฒนา ความปลอดภัย ชีวอนามัยและสิ่งแวดล้อมอย่างต่อเนื่อง
โดยมีการวัดผลการดำเนินงานด้านความปลอดภัยเทียบกับเป้าหมายที่จะเกิดอุบัติเหตุให้เป็นศูนย์
และมีการเตรียมความพร้อมเพื่อตอบสนองต่อภาวะฉุกเฉินในเหตุการณ์ต่าง ๆ โดยในปี 2559
มีการประชุมคณะกรรมการ เพื่อประเมินความเสี่ยงด้านความปลอดภัย และผลการดำเนินงาน
ของคณะกรรมการ และยังได้จัดให้มีการจัดอบรมให้ความรู้ ในด้านต่างๆ เช่น
การฝึกซ้อมแผนการเตรียมความพร้อมและตอบสนองกรณีฉุกเฉิน
การตรวจสอบสภาพพื้นที่ทำงานอย่างสม่ำเสมอ จัดอบรมหลักสูตรความรู้ด้านการดับเพลิงขั้นต้น
หลักสูตรด้านความปลอดภัย เป็นต้น

6. ด้านการพัฒนาสังคมและชุมชน

ให้ความสำคัญในการสนับสนุนเสริมสร้างความรู้ความเข้าใจเกี่ยวกับการบริหารจัดการของเสียที่เป็นอันตราย
รวมถึงการส่งเสริมและสนับสนุน ในด้านการศึกษา การอนุรักษ์วัฒนธรรมประเพณีท้องถิ่น
รวมถึงการดูแลรักษาสิ่งแวดล้อม เริ่มตั้งแต่
การพัฒนาสร้างความเข็มแข็งให้กับชุมชนใกล้เคียงที่อยู่บริเวณโดยรอบพื้นที่โครงการ
ส่งเสริมและสนับสนุนให้ชุมชนสามารถดำรงอยู่ได้อย่างมั่นคงด้วยตนเอง ตามวิถีพอเพียง
ยกระดับคุณภาพชีวิตและความเป็นอยู่ชาวบ้านในชุมชนให้ดีขึ้น
ตลอดจนสนับสนุนหน่วยงานหรือองค์กรที่เกี่ยวข้อง
ด้วยการเป็นองค์กรที่น่าเชื่อถือแสดงรับผิดชอบต่อสังคมและสิ่งแวดล้อม
โดยปลูกฝังและบ่มเพาะพนักงานทุกระดับปฏิบัติหน้าที่บนพื้นฐาน

ความรับผิดชอบและมีส่วนร่วมในการพัฒนาสังคม นอกจากนี้
ยังได้เปิดโอกาสให้ผู้ที่สนใจเข้าเยี่ยมชมการดำเนินงานของบริษัทฯ โดยหน่วยงานต่างๆ
เข้าเยี่ยมชมศูนย์ฯ ทั้งภาครัฐและเอกชนรวมทั้งสิ้นรวมทั้งสิ้น 316 หน่วยงาน รวม 1,445 คน
แบ่งออกเป็นหน่วยงาน เอกชนจำนวน 302 หน่วยงาน ภาครัฐ 6 หน่วยงาน ชุมชนโดยรอบ 1
ชุมชน และสถาบันศึกษา 7 หน่วยงาน

7. รางวัลแห่งความภาคภูมิใจ

  จากความมุ่งมั่น และตั้งใจปฏิบัติงานให้บรรลุวัตถุประสงค์ของการดำเนินธุรกิจ ตลอดจนคำนึงถึง

การอยู่ร่วมกันระหว่างโรงงานและชุมชน ในปี 2559 บริษัทฯ ได้รับรางวัลต่างๆ ดังนี้

-   รับมอบเกียรติบัตรการเข้าร่วมเป็นภาคีเครือข่ายธุรกิจที่เป็นมิตร
    กับผู้สูงอายุ (AGE-FRIENDLY

BUSINESS)

-   ได้รับการรับรองฐานะสมาชิกแนวร่วมปฏิบัติของภาคเอกชนไทยในการต่อต้านทุจริต เมื่อวันที่
    22

เมษายน 2559 จากคณะกรรมการแนวร่วมปฏิบัติของภาคเอกชนไทยในการต่อต้านทุจริต

-   SET Sustainability Awards ประเภทรางวัล Thailand Sustainability
    Investment 2016

-   “ดีเยี่ยม” สำหรับการประเมินคุณภาพการจัดประชุมสามัญผู้ถือหุ้นประจำปี (Annual General

Meeting AGM) เพื่อรักษาสิทธิอันชอบธรรมของผู้ลงทุน

-   “ดีมาก” สำหรับผลการประเมินแนวปฏิบัติด้านการกำกับกิจการของบริษัทจดทะเบียน

ตามหลักการกำกับดูแลกิจการที่ดี

ปี 2558 บริษัทฯ ได้บริหารและประกอบการศูนย์ฯ ดังนี้

-   ในปี 2558 บริษัทฯ ให้บริการกำจัด/บำบัดกากอุตสาหกรรม จำนวน 106,699 ตัน
    ทำให้มีรายได้

จากการให้บริการรวม 523.28 ล้านบาท มีกำไรสุทธิ 55.07 ล้านบาท
ด้วยความมุ่งมั่นในการดำเนินงานของปี 2558 ส่งผลให้บริษัทฯ
ครองส่วนแบ่งการตลาดกำจัดกากอุตสาหกรรมติดอันดับชั้นนำของประเทศ

-   บริษัทฯ ได้ร่วมกับกรมอุทยานแห่งชาติ สัตว์ป่าและพันธ์พืช
    เผาทำลายงาช้างของกลางที่คดีสิ้นสุด

และตกเป็นของแผ่นดินครั้งแรกของประเทศไทย

-   บริษัทฯ ได้ร่วมกับสำนักงานคณะกรรมการป้องกันและปราบปรามยาเสพติด (ป.ป.ส.)
    กรมศุลกากร

สำนักงานคณะกรรมการอาหารและยา (อย.) สำนักงานตำรวจแห่งชาติ กรมโรงงานอุตสาหกรรม
กรมวิทยาศาสตร์ การแพทย์ และจังหวัดสมุทรปราการ เผาทำลายยาเสพติดให้โทษประเภท 4
ซึ่งถือเป็นการปราบปรามยาเสพติด ครั้งใหญ่ ที่บริษัทฯ ได้รับเกียรติและการไว้วางใจ
จากหน่วยงานดังกล่าว เป็นครั้งที่ 2 ในช่วงระยะ 2 ปีที่ผ่านมา

-   ได้รับเกียรติให้เป็นผู้เผาทำลาย ตู้ม้า ตู้เกมส์ กว่า 4000 เครื่อง และสิ่งผิดกฎหมาย
    จากคณะรักษา

ความสงบแห่งชาติ ตามนโยบายส่งเสริม ลด ละ เลิก อบายมุข ของรัฐบาล

-   รางวัลในระดับ “เหรียญทอง”
    ในฐานะผู้ประกอบกิจการเผาทำลายของเสียอันตรายในเตาเผาเฉพาะ

ตามโครงการยกระดับผู้ประกอบการการจัดการกากของเสีย โดยกรมโรงงานอุตสาหกรรม

-   รางวัล SET Sustainability Awards ประเภทรางวัล Thailand Sustainability
    Investment 2015

โดยตลาดหลักทรัพย์แห่งประเทศไทย

-   “ดีเยี่ยม” สำหรับการประเมินคุณภาพการจัดประชุมสามัญผู้ถือหุ้นประจำปี (Annual General

Meetting AGM) เพื่อรักษาสิทธิอันชอบธรรมของผู้ลงทุน

-   “ดีมาก” สำหรับการประเมินการกำกับดูแลกิจการที่ดี (Thai Institute of Directors
    : IOD)

โดยประเมินแนวปฏิบัติด้านการกำกับดูแลกิจการของบริษัทจดทะเบียนตามหลักการกำกับดูแลกิจการที่ดี
ของ Organization for Economic Cooperation and Development (OECD) ตามเกณฑ์
ASEAN Corporate Governance Scorecard (ASEAN CG Scorecard)
เพื่อให้การกำกับดูแลกิจการให้ทัดเทียมมาตรฐานสากล

ปี 2557 บริษัทฯ ได้บริหารและประกอบการศูนย์ฯ ดังนี้

-   บริษัทฯ ได้ให้บริการกำจัดกากอุตสาหกรรมในปี 2557 เพิ่มขึ้นจากการให้บริการในปี 2556

คิดเป็นร้อยละ 1.1

-   บริษัทฯ ให้ความสำคัญเกี่ยวกับสิ่งแวดล้อมมาอย่างต่อเนื่องมีการพัฒนาปรับปรุงกระบวนการ

ดำเนินงาน พัฒนาการบริการของบริษัทฯ ตอบโจทย์ความต้องการของลูกค้า
และยังคงรักษาคุณภาพมาตรฐานการจัดการสิ่งแวดล้อมและการให้บริการที่เป็นมิตรต่อสิ่งแวดล้อม

-   ได้รับการรับรองมาตรฐานการจัดการสิ่งแวดล้อม ISO 14001 : 2004 จาก Intertek
    Industry and

Certification Services (Thailand) Limited

-   ได้รับ ”เหรียญทอง” จากโครงการยกระดับผู้ประกอบการจัดการของเสียที่ได้มาตรฐาน
    และยั่งยืน

มีประสิทธิภาพ น่าเชื่อถือและได้รับการยอมรับจากสังคม ต่อเนื่องปีที่ 3

-   รางวัลอุตสาหกรรมสีเขียว (Green Industry) ระดับที่ 3 ระบบสีเขียว (Green
    System)

-   คะแนน “ดีเยี่ยม” สำหรับการประเมินคุณภาพการจัดประชุมสามัญผู้ถือหุ้นประจำปี (Annual
    General

Meeting-AGM) เพื่อรักษาสิทธิอันชอบธรรมของผู้ลงทุน

-   คะแนน “ดี”
    สำหรับผลการประเมินแนวปฏิบัติด้านกำกับดูแลกิจการของบริษัทจดทะเบียนตามหลักการ

กำกับดูแลกิจการที่ดี โดยสมาคมส่งเสริมสถาบันกรรมการบริษัทไทย (Thai Institute of
Directors : IOD)

1.3. โครงสร้างการถือหุ้นของกลุ่มบริษัท

บริษัท อัคคีปราการ จำกัด (มหาชน ) (“AKP”) เป็นบริษัทย่อยของบริษัท เบตเตอร์ เวิลด์ กรีน
จำกัด (มหาชน) (“BWG”)
ซึ่งประกอบธุรกิจบริหารและจัดการสิ่งปฏิกูลฯหรือวัสดุที่ไม่ใช้แล้วทั้งที่เป็นอันตรายและไม่เป็นอันตราย
อย่างครบวงจร ได้แก่ การบำบัด การกำจัด และการนำกลับไปใช้ประโยชน์ใหม่

[]

*

หมายเหตุ : ข้อมูล ณ วันที่ 31 ธันวาคม 2559

บริษัท อัคคีปราการ จำกัด (มหาชน) (“บริษัท”)
เป็นผู้ได้รับสิทธิเข้าบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”) จากกรมโรงงานอุตสาหกรรม
เป็นเวลา 20 ปีนับแต่วันลงนามในสัญญา คือ วันที่ 11 กุมภาพันธ์ 2551 และสิ้นสุดสัญญา วันที่ 10
กุมภาพันธ์ 2571 และมีสิทธิขอให้ต่ออายุสัญญาได้อีก
โครงการนี้เป็นโครงการนำร่องที่กรมโรงงานอุตสาหกรรม
กระทรวงอุตสาหกรรมจัดสร้างขึ้นเพื่อกำจัดของเสียจากโรงงานหรือกิจการอื่นๆ
ที่ได้รับการเห็นชอบจากผู้ให้ใช้สิทธิด้วยการเผาทำลายด้วยอุณหภูมิสูง โดยกรมโรงงานอุตสาหกรรม
ในฐานะ “ผู้ให้ใช้สิทธิ” และบริษัท อัคคีปราการ จำกัด (มหาชน) ในฐานะ “ผู้ได้รับสิทธิ”
ได้ร่วมลงนามในสัญญาให้ใช้สิทธิดำเนินการบริหารและประกอบการศูนย์ ซึ่งตาม คำจำกัดความ
“การบริหารและประกอบการ” ของสัญญาดังกล่าว ทำให้บริษัทฯ
สามารถบริหารและประกอบการธุรกิจ ได้ดังนี้

1)  การเดินระบบเตาเผาขยะอุตสาหกรรม

2)  การวางแผนดำเนินงาน การบริหารงานศูนย์ การจัดหาบุคลากร การจัดหาวัสดุอุปกรณ์
    เครื่องจักร รถยนต์จากขนส่งของเสีย และอื่นๆ
    ที่จำเป็นต้องใช้ในการดำเนินงานเพิ่มเติมทรัพย์สินเดิมที่ผู้ให้ใช้สิทธิได้จัดเตรียมไว้ให้แล้ว

3)  การขนส่งของเสีย

4)  การทำ Waste Blending การเผาของเสีย การกำจัดเถ้า

5)  การดำเนินการเกี่ยวกับค่าใช้จ่ายของศูนย์
    การหาลูกค้าหรือผู้ใช้บริการและการเรียกเก็บค่าบริการ

6)  การปฏิบัติตามมาตรการการลดผลกระทบสิ่งแวดล้อมและมาตรการติดตามตรวจสอบคุณภาพสิ่งแวดล้อมในระยะดำเนินการที่ระบุในรายงานการวิเคราะห์ผลกระทบสิ่งแวดล้อม
    (Environmental Impact Assessment :EIA)
    ตามที่ได้รับความเห็นชอบจากคณะกรรมการผู้ชำนาญการตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ

7)  การปฏิบัติตามสัญญา/ ข้อกำหนด/ ระเบียบ/ ข้อกฎหมาย
    ที่เกี่ยวข้องกับการดำเนินงานบริหารและประกอบการศูนย์ฯ
    รวมทั้งการใดๆอันจำเป็นเพื่อประโยชน์สาธารณะ ตามที่ผู้ให้ใช้สิทธิมีความเห็นชอบ

  ในการบริหารและประกอบการธุรกิจเตาเผาขยะอุตสาหกรรมตามสิทธิของสัญญาสัมปทานของบริษัทฯ
  นั้น สามารถให้บริการเผาขยะอุตสาหกรรม ดังนี้

1)  ของเสียหรือวัสดุไม่ใช้แล้วที่เป็นของเสียอันตรายตามกฎหมายว่าด้วยโรงงานและกฎหมายว่าด้วย
    วัตถุอันตราย

2)  ของเสียตามที่กำหนดไว้ในรายงานการวิเคราะห์ผลกระทบสิ่งแวดล้อม (Environmental
    Impact Assessment : EIA)

3)  มูลฝอยติดเชื้อตามกฎหมายว่าด้วยการสาธารณสุข

4)  ของเสียอื่นใดที่ผ่านกระบวนการ Waste Blending
    มาแล้วหรือของเสียที่กรมโรงงานอุตสาหกรรมกำหนดโดยบริษัทเป็นผู้เรียกเก็บค่าบริการจากผู้ใช้บริการและมอบผลประโยชน์ตอบแทนให้แก่กรมโรงงานอุตสาหกรรม
    กระทรวงอุตสาหกรรม (“กรมโรงงานอุตสาหกรรม”) ดังนี้

1)  ผลประโยชน์ตอบแทนด้านการเงินปกติ เป็นจำนวนเงินตามที่บริษัทฯ
    เสนอแก่กรมโรงงานอุตสาหกรรม ตามที่กำหนดไว้ตามสัญญาฯ

2)  ผลประโยชน์ตอบแทนด้านการเงิน (เพิ่มเติม) ตามสัญญา
    โดยอัตราดังกล่าวจะคำนวณจากรายได้ของค่าบริการกำจัดของเสียตามเกณฑ์การออกแบบที่กรมโรงงานอุตสาหกรรมกำหนด
    ได้แก่ ค่าบริการเผาทำลายของเสีย และค่าบริการในกรณีที่มีการลงทุนเพิ่มเติม เป็นต้น

3)  ผลประโยชน์ตอบแทนเพิ่มเติม (พิเศษ)
    โดยผู้ได้สิทธิจะชำระตามประเภทและอัตราที่กำหนดไว้ตามสัญญา
    โดยคำนวณจากรายได้ตามประเภทในแต่ละปีดังต่อไปนี้

-รายได้ปริมาณของเสียที่รับเข้ามากำจัดเกินจากปริมาณส่วนที่เกิน 1,440 ตันต่อเดือน

-รายได้จากการทำ Waste Blending

-รายได้ค่าบริการขนส่งของเสีย

-รายได้จากการบริการตรวจวิเคราะห์ในห้องปฏิบัติการวิเคราะห์

ทั้งนี้ เมื่อคิดคำนวณรวมผลประโยชน์ตอบแทนทั้งหมดตามข้อ 1) ข้อ 2) และข้อ 3) แล้ว
ในแต่ละปีกรมโรงงานอุตสาหกรรมจะต้องได้รับผลประโยชน์ตอบแทนอัตราร้อยละ 10
ของรายได้ทั้งหมดที่บริษัทฯ ได้รับในแต่ละปีนั้น
และหากผลประโยชน์ตอบแทนที่กรมโรงงานอุตสาหกรรมได้รับไม่ถึงร้อยละ 10 ในปีใด บริษัทฯ
จะจ่ายชดเชยให้ครบจำนวนร้อยละ 10 ของรายได้ในปีนั้น

นอกจากนี้ตามสัญญาสัมปทานกำหนดให้บริษัทฯ ดำเนินการในเรื่องที่มีสาระสำคัญเพิ่มเติม ดังนี้

1)  จัดทำประกันภัยให้คุ้มครองทรัพย์สินและวินาศภัยมูลค่าทรัพย์สินทั้งหมดที่ผู้ให้ใช้สิทธิจัดหาและที่บริษัทจัดหาตามที่กำหนดไว้ในสัญญา
    โดยให้ผู้ให้ใช้สิทธิเป็นผู้รับประโยชน์ ตลอดจนทำประกันภัยพนักงานและลูกจ้าง
    และประกันภัยบุคคลที่สาม
    ในกรณีที่เกิดความสูญหายหรือบาดเจ็บที่อาจเกิดขึ้นจากการดำเนินงานตามสัญญา ซึ่งบริษัทฯ
    ได้ดำเนินการทำประกันภัยดังกล่าวเสร็จสิ้นแล้ว รวมถึงการทำประกันภัยของเสียทุกประเภท
    ในขณะที่อยู่ในความครอบครองหรือความควบคุมดูแลของบริษัทฯ โดยบริษัทฯ
    ได้ดำเนินการติดต่อบริษัทประกันภัย
    ในประเทศเพื่อดำเนินการทำประกันภัยของเสียตามข้อกำหนด
    แต่ไม่สามารถติดต่อผู้รับทำประกันภัยของเสียได้
    เนื่องจากไม่มีบริษัทประกันภัยรับประกันของเสียในประเทศไทย
    และได้แจ้งเรื่องดังกล่าวแก่กรมโรงงานอุตสาหกรรม
    โดยกรมโรงงานอุตสาหกรรมเห็นชอบในหลักการดังกล่าว
    ซึ่งหากในอนาคตมีการรับประกันภัยของเสีย บริษัทฯ จะดำเนินการให้เป็นไปตามสัญญา

2)  ดูแลบำรุงรักษาซ่อมแซมศูนย์ฯให้อยู่ในสภาพที่ดีและในกรณีที่มีเหตุชำรุดเสียหายขึ้นแก่ทรัพย์สิน

บริษัทฯ
จะต้องซ่อมแซมและปรับปรุงทรัพย์สินของศูนย์และทรัพย์สินอื่นที่ตกเป็นของศูนย์ทั้งหมดให้อยู่ในสภาพที่ใช้งานได้ดีและมีประสิทธิภาพ
นอกจากนี้
ในกรณีที่บริษัทจะดำเนินการปรับปรุงพัฒนาพื้นที่ก่อสร้างเพิ่มเติมซึ่งสิ่งปลูกสร้างใดบนพื้นที่ศูนย์
รวมทั้งส่วนที่เป็นถนนหรือสาธารณูปโภคต่างๆ ไม่ว่าจะอยู่ส่วนใดของพื้นที่ดังกล่าว
บริษัทฯจะต้องขอความเห็นชอบจากผู้ให้ใช้สิทธิเป็นหนังสือ และอาคารสิ่งปลูกสร้าง
อุปกรณ์หรือระบบต่างๆ
รวมทั้งสาธารณูปโภคที่ก่อสร้างเพิ่มเติมจะตกเป็นกรรมสิทธิ์ของผู้ให้ใช้สิทธิในทันทีที่การก่อสร้างแล้วเสร็จ
ซึ่งทุกครั้งในอดีตที่ผ่านมาบริษัทฯ ได้ดำเนินการตามขั้นตอนดังกล่าวอย่างถูกต้องมาโดยตลอด

3)  โครงสร้างการถือหุ้นของบริษัทฯ ต้องมีบุคคลธรรมดาที่มีสัญชาติไทย
    หรือนิติบุคคลซึ่งจดทะเบียนในประเทศไทยเป็นผู้ถือหุ้นไม่น้อยกว่าร้อยละ 51
    ตามกฎหมายตลอดระยะเวลาของสัญญาให้ใช้สิทธิดำเนินการบริหารและประกอบการศูนย์
    และทุนจดทะเบียนชำระเต็มจำนวนต่ำสุดของบริษัทฯ จะต้องไม่น้อยกว่า 100 ล้านบาท
    และต้องไม่ลดทุนจดทะเบียนให้เหลือน้อยกว่า 100 ล้านบาท

4)  จัดทำระบบ Waste Blending
    หรือการนำกากอุตสาหกรรมอันตรายบางชนิดมาเพิ่มกระบวนการ
    ปรับปรุงคุณภาพทางเคมีให้เหมาะสมกับการเผาไหม้ก่อนนำเข้าเผาทำลาย
    ซึ่งเป็นอีกกระบวนการหนึ่งที่ช่วยในการกำจัดของเสียที่มีประสิทธิภาพสูงสุดและใช้เชื้อเพลิงน้อยที่สุด
    ซึ่งบริษัทฯ ได้ดำเนินการตามความเหมาะสมตามที่ได้ศึกษาไว้แล้ว

5)  ทำการศึกษาความเป็นไปได้ของโครงการก่อสร้างโรงผลิตกระแสไฟฟ้า
    โดยรูปแบบเทคโนโลยีเป็นลักษณะของโรงไฟฟ้ากังหันไอน้ำ (Steam Turbine Power
    Plant) โดยนำไอน้ำที่ความดันและอุณหภูมิที่เหมาะสมจากการ
    เผาขยะมาใช้ในการผลิตกระแสไฟฟ้าเพื่อนำไปหมุนกังหันไอน้ำเพื่อฉุดเครื่องกำเนิดไฟฟ้าอีกต่อหนึ่ง
    สำหรับกระบวนการดังกล่าว
    คาดว่าจะมีศักยภาพในการแปรพลังงานความร้อนมาเป็นพลังงานไฟฟ้าได้ประมาณ 4
    เมกกะวัตต์ ซึ่งสามารถจัดสรรพลังงานไฟฟ้าออกเป็น 2 ส่วน คือ
    ส่วนที่นำมาใช้เพื่อการบริหารจัดการภายในระบบประมาณ 0.5 เมกกะวัตต์
    และส่วนที่จำหน่ายให้การไฟฟ้าส่วนภูมิภาคประมาณ 3.5 เมกกะวัตต์ โดยบริษัทฯ
    ได้จัดทำการศึกษาความเป็นไปได้เพื่อเสนอต่อกรมโรงงานอุตสาหกรรมแล้วเสร็จในเดือน
    มิถุนายน 2553 และอยู่ระหว่างขั้นตอน
    การพิจารณาความเหมาะสมของการลงทุนร่วมกับกรมโรงงานอุตสาหกรรม

6)  ทำการจัดตั้งกองทุนเพื่อรักษาสภาพสิ่งแวดล้อมที่อาจเกิดจากการประกอบกิจการ
    โดยจัดสรรเงิน เข้ากองทุนดังกล่าวเป็นเงินรวม 2,000,000 บาท
    โดยจัดสรรเข้าเป็นรายปีปีละ 100,000 บาท ตลอดระยะเวลาประกอบการศูนย์ 20 ปี
    และภายหลังจากสิ้นสุดสัญญาผู้เข้าดำเนินการศูนย์ช่วงต่อไปสามารถดำเนินการบริหารกองทุนต่อไปได้หรือจะนำเข้าสู่การดำเนินงานของกองทุนสิ่งแวดล้อมตามกฎหมายว่าด้วยการส่งเสริมและรักษาสิ่งแวดล้อมแห่งชาติ
    ตามแต่กรมโรงงานอุตสาหกรรมเห็นสมควร

7)  หากมีการเปลี่ยนแปลงสัดส่วนการถือหุ้น
    หรือโครงสร้างของผู้ถือหุ้นหลักของผู้ได้สิทธิจะต้องได้รับความ

เห็นชอบเป็นหนังสือจากกรมโรงงานอุตสาหกรรมก่อน ซึ่ง BWG ในฐานะผู้ถือหุ้นหลักของบริษัทฯ
ได้มีการทำบันทึกความตกลง โดยหาก BWG
ต้องการเปลี่ยนแปลงสัดส่วนการถือหุ้นจะต้องทำหนังสือขอรับความเห็นชอบเป็นหนังสือจากกรมโรงงานโดยหาก
BWG ไม่ปฏิบัติตามข้อตกลง BWG จะตกลงรับผิดชอบความเสียหายใดๆ
ที่เกิดขึ้นแก่บริษัทฯจากการไม่ปฏิบัติตามข้อตกลงดังกล่าว

[]บริษัทฯ มีขั้นตอนในการดำเนินงานเพื่อจำกัดของเสียอันตรายหรือสิ่งปฏิกูลฯ ดังนี้

  ในขั้นตอนการกำจัดของเสียอันตรายของบริษัท ประกอบด้วย 2 ส่วนหลักที่สำคัญ คือ

1)  ส่วนที่หนึ่ง เตาเผา (แบบหมุน) (Rotary Kiln)

  เตาเผาแบบหมุนได้รับการออกแบบตามข้อกำหนดของ US.EPA. โดยทำการเผาของเสียอันตราย

ที่อุณหภูมิไม่ต่ำกว่า 850 องศาเซลเซียส มีลักษณะเป็นท่อ นอนยาว เอียงเล็กน้อย
ขณะทำงานจะหมุนตลอดเวลา ภายในมีวัสดุทนไฟฉาบอยู่
สามารถควบคุมระยะเวลาการเผาไหม้และปริมาณของเสียอันตรายที่เผาได้
จึงทำปฏิกิริยาการเผาทำลายของเสียอันตรายได้อย่างสมบูรณ์ นอกจากนี้ยังมีส่วนเชื่อมต่อ
Discharge Breaching
ทำหน้าที่ในการแยกเถ้าหนักหรืออนุภาคขนาดใหญ่ที่เกิดจากการเผาไหม้ก่อนเข้าสู่การเผาไหม้ในส่วนเผาไหม้ที่สอง

2)  ส่วนเผาไหม้ที่สอง (Secondary Combustion Chamber)

  ก๊าซที่เกิดขึ้นจะเข้าสู่บริเวณเผาไหม้ส่วนที่สองซึ่งเป็นบริเวณที่การเผาไหม้จะเกิดขึ้นอย่างสมบูรณ์ด้วย

อุณหภูมิ 1,100 ถึง 1,300 องศาเซลเซียส เพื่อเพิ่มศักยภาพในการเผาไหม้ก๊าซเสีย
ส่วนเผาไหม้ที่สองนี้จะมีลักษณะเป็นทรงกระบอกคล้ายท่อในแนวตั้งจากพื้น
ภายในฉาบด้วยวัสดุทนไฟเพื่อป้องกันสภาวะการณ์กัดกร่อนที่สูงภายในเตาเผา

แผนผังแสดงกระบวนการทำงาน

[]

เนื่องจากเตาเผาขยะอุตสาหกรรมเป็นเตาเผาของเสียอันตราย
ดังนั้นจึงต้องมีระบบที่สามารถควบคุมป้องกันและดูแลให้การเผาของเสียอันตรายเป็นไปตามหลักสากล
ซึ่งมีรายละเอียดดังนี้

  ก. ระบบควบคุมมลพิษ

  ข. ระบบติดตามตรวจสอบแบบต่อเนื่อง

  ค. ระบบปรับปรุงคุณภาพของเสียอันตราย

  ง. การตรวจวิเคราะห์ของเสียอันตรายในห้องปฏิบัติการ

  จ. ระบบขนส่งของเสียอันตราย

ก. ระบบควบคุมมลพิษ
ซึ่งเป็นการป้องกันไม่ให้มลพิษที่เกิดขึ้นจากการเผาทำลายกระจายออกสู่ภายนอก
ระบบดังกล่าวประกอบด้วย

1.หอลดอุณหภูมิ (Partial Quench Tower) หรือระบบทำให้ก๊าซ/ไอร้อนเย็นลง
(Evaporative Cooling System) ก๊าซเสียที่ออกจากเตาเผาจะเข้าสู่ระบบทำให้เย็นตัวลง
โดยระบบพ่นน้ำที่เป็นละอองขนาดเล็กเข้าไปในระบบของทางเดินของก๊าซเสีย
เมื่อน้ำระเหยจะดึงความร้อนออกจากก๊าซเสีย ทำให้ก๊าซเสียซึ่งมีอุณหภูมิจาก 1,100
องศาเซลเซียส ลดลงเป็น 204 องศาเซลเซียส อย่างรวดเร็ว ซึ่งจะป้องกันการเกิดสารไดออกซิน

2.ระบบฉีดปูนขาวและถ่านกัมมันต์ (Dry Lime & Activated Carbon Injection System)
ปูนขาวและถ่าน

กัมมันต์จะถูกฉีดเข้าไปยังก๊าซเสียที่ไหลออกมาจากหอลดอุณหภูมิ เพื่อทำปฏิกิริยากับก๊าซเสีย
ซึ่งจะก่อให้เกิดปฏิกิริยาระหว่างสารที่ฉีดกับสารมลพิษในก๊าซ โดยปูนขาวจะทำปฏิกิริยากับก๊าซพิษ
ได้แก่ ไอของกรดเกลือ (HCl) และออกไซด์ของซัลเฟอร์ (SO₂)
ส่วนถ่านกัมมันต์จะดูดซับสารไดออกซิน (Dioxins) เป็นอนุภาคและถูกแยกออกจากก๊าซที่ถุงกรอง

3.ถุงกรอง (Bag Filter House)
ก๊าซที่มีฝุ่นละอองจะไหลผ่านเข้าไปยังถุงกรองทางด้านนอกทำให้อนุภาค

เกาะอยู่รอบนอกของถุงกรอง ซึ่งมีอยู่ 4 ชุด ทำหน้าที่กรองอนุภาคแยกจากก๊าซอย่างต่อเนื่อง
และมีการไล่เอาอนุภาคที่เกาะอยู่ที่ผิวของถุงกรองออกโดยอัตโนมัติโดยระบบ Jet pulse

4.ระบบกำจัดสารประกอบไนโตรเจน (Selective Catalytic Reduction)
ก๊าซที่ระบายออกจะไหลผ่านไปสู่ระบบการลดออกไซด์ของไนโตรเจน โดยใช้ตัวเร่งปฏิกิริยาประเภท
Titanium Dioxide (TIO₂) และสารละลายแอมโมเนียที่มีความเข้มข้นร้อยละ 26

5.ระบบลดไอกรดด้วยการดูดซึม (Packed Scrubber Tower) Pack Scrubber เป็นถังสูง
ภายในมีลักษณะเป็นรังผึ้ง เมื่อผ่านก๊าซที่มีไอกรดเข้ามาทางด้านล่าง และผ่านสารละลายต่างๆ
ได้แก่ โซดาไฟ เข้ามาทางด้านบนและสัมผัสกันในโครงสร้างรังผึ้ง (Packed Tower)
ก๊าซที่มีสภาพเป็นกรดจะถูกดูดซึมและทำปฏิกิริยากับด่างจนหมดสภาพความเป็นกรด
ก่อนถูกปล่อยออกจากปล่อง สู่บรรยากาศ

ข. ระบบติดตามตรวจสอบแบบต่อเนื่อง

ระบบติดตามตรวจสอบปริมาณมลสารที่ออกจากปล่อง เป็นระบบตรวจสอบแบบต่อเนื่องที่บริเวณปล่อง
และแสดงผลบนจอภาพในห้องควบคุม ซึ่งเจ้าหน้าที่ปฏิบัติงานสามารถตรวจสอบได้ตลอดเวลา
และจะมีสัญญาณเตือนเมื่อปริมาณมลสารที่ระบายเกินกว่าค่าที่กำหนด ซึ่งระบบติดตามต่อเนื่อง
นอกจากจะติดตามมลสารที่ระบายออกจากปล่องแล้วยังเป็นการตรวจวัดประสิทธิภาพการเผาไหม้ของเตาด้วย

ค. ระบบปรับปรุงคุณภาพของเสียอันตราย

ระบบปรับปรุงคุณภาพของเสียอันตราย
ทำหน้าที่ปรับปรุงคุณภาพของเสียอันตรายให้มีคุณสมบัติทางกายภาพและเคมีให้เป็นไปตามเกณฑ์การออกแบบของเตาเผาขยะอุตสาหกรรม
เพื่อให้การกำจัดของเสียอันตรายด้วยการเผาทำลายมีประสิทธิภาพสูงสุด
และก่อให้เกิดการใช้เชื้อเพลิงน้อยที่สุด ตลอดจนความคุ้มค่าทางเศรษฐศาสตร์
โดยระบบปรับปรุงคุณภาพของเสียอันตราย ครอบคลุมของเสียอันตรายทั้งในรูปของแข็ง
ของกึ่งแข็งกึ่งเหลว และของเหลว

ง. การตรวจวิเคราะห์ของเสียอันตรายในห้องปฏิบัติการ

ตามประกาศกระทรวงอุตสาหกรรม เรื่อง การกำจัดสิ่งปฏิกูลฯหรือวัสดุที่ไม่ใช้แล้ว พ.ศ. 2548 ข้อ
21 หมวด 4 กำหนดไว้ว่า “ผู้บำบัดหรือกำจัดสิ่งปฏิกูลฯ หรือวัสดุที่ไม่ใช้แล้ว
ต้องมีข้อมูลผลวิเคราะห์ทางเคมีและกายภาพของ สิ่งปฏิกูลฯ
หรือวัสดุที่ไม่ใช้แล้วก่อนการดำเนินการบำบัดหรือกำจัด”
ดังนั้นของเสียอันตรายที่จะนำมาเผาทำลายใน

เตาเผาขยะอุตสาหกรรมต้องทำการตรวจวิเคราะห์ก่อนการเผาทำลาย
เพื่อหาองค์ประกอบทางกายภาพและเคมี โดยการตรวจวิเคราะห์ครอบคลุมของเสียอันตรายประเภท
กากของเสีย น้ำเสีย อากาศ และน้ำมัน ภายใต้หลักประกัน

การดำเนินงานของห้องปฏิบัติการวิเคราะห์ที่ได้รับการรับรองและอนุญาตให้ขึ้นทะเบียนจาก
กรมโรงงานอุตสาหกรรม

กระทรวงอุตสาหกรรม

จ. ระบบขนส่งของเสียอันตราย

ระบบขนส่งของเสียอันตรายที่จะนำมาเผาทำลายในเตาเผาขยะอุตสาหกรรมนั้น
อยู่ภายใต้เงื่อนไขการควบคุมตามกฎหมายวัตถุอันตราย
กฎหมายการขนส่งทางบกและกฎหมายด้านสาธารณสุข
ซึ่งการให้บริการจัดเก็บและขนส่งของเสียอันตรายที่ใช้ความระมัดระวังสูง
จึงจำเป็นต้องใช้รถขนส่งที่ออกแบบพิเศษ เหมาะสมกับของเสียอันตรายแต่ละประเภทเท่านั้น
พร้อมทั้งภาชนะบรรจุที่ได้มาตรฐานตามหลักสากล ปลอดภัยต่อสิ่งแวดล้อม
รวมถึงได้ดำเนินการด้านเอกสารกำกับการขนส่งตามประกาศกระทรวงอุตสาหกรรม เรื่อง
ระบบเอกสารที่กำกับการขนส่งของเสียอันตราย พ.ศ. 2547
นอกจากนี้พนักงานขับรถยังต้องผ่านการฝึกอบรมจากหน่วยงานราชการที่เกี่ยวข้อง
ตลอดจนได้รับใบอนุญาตขับขี่ประเภทที่ 4

โดยเฉพาะการขนส่งมูลฝอยติดเชื้อ ที่ต้องมีลักษณะเป็นรถห้องเย็นที่มิดชิด ไม่รั่วซึม
และควบคุมอุณหภูมิ ไม่เกิน 10 องศาเซลเซียส
รวมทั้งมีข้อความหรือฉลากที่แสดงหรือบ่งบอกถึงรถขนส่งขยะติดเชื้อและแสดงชื่อของหน่วยงานที่ทำการเก็บขนมูลฝอยติดเชื้อภายนอกตัวถังของรถทั้งสองด้าน
ผู้ขับขี่และผู้ปฏิบัติงานประจำรถขนส่ง มูลฝอยติดเชื้อต้องมีความรู้การจัดการมูลฝอยติดเชื้อเป็นอย่างดี
และสวมใส่เครื่องป้องกันในการป้องกันระงับการ แพร่เชื้อขณะปฏิบัติทุกครั้ง

ใบอนุญาตให้ประกอบธุรกิจ/สัมปทาน

1. บริษัทฯ
เป็นผู้ได้สิทธิในการดำเนินการบริหารและประกอบศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ ตามสัญญาเลขที่ 89/2551
ระหว่างกรมโรงงานอุตสาหกรรม กับ บริษัท อัคคีปราการ จำกัด (มหาชน) ลงวันที่ 11 กุมภาพันธ์
2551

2. บริษัทฯ ได้ใบอนุญาตให้ใช้ที่ดินและประกอบกิจการในนิคมอุตสาหกรรมตามพระราชบัญญัติการ
นิคมอุตสาหกรรมแห่งประเทศไทย พ.ศ.2522 เพื่อประกอบกิจการโรงงานปรับคุณภาพของเสียรวม
(เตาเผาขยะอุตสาหกรรม) ประเภทหรือชนิดของโรงงานลำดับที่ 101

สรุปฐานะการเงินและผลการดำเนินงานของบริษัทฯ

  (หน่วย : ล้านบาท)

  --------------------------------- ------------ ------------ ------------
                                    2557         2558         2559

  รายได้จากการบริการ                  537.98       523.28       523.82

  กำไรขั้นต้น                          139.58       134.97       131.02

  กำไรสุทธิ                           49.00        55.06        54.17

  อัตรากำไรขั้นต้น                      25.95        25.39        25.01

  อัตรากำไรสุทธิ                       8.94         10.36        10.34

  สินทรัพย์รวม                         546.25       555.68       575.40

  หนี้สินรวม                           134.38       114.40       108.22

  ส่วนของผู้ถือหุ้น                       411.87       441.28       467.18
  --------------------------------- ------------ ------------ ------------

โครงสร้างรายได้ของบริษัทฯ

  (หน่วย : ล้านบาท)

+-----------------------------+-----+------+-----+-----+-----+-----+
|                             | ปี   |      | ปี   |     | ปี   |     |
|                             | 2   |      | 2   |     | 2   |     |
|                             | 557 |      | 558 |     | 559 |     |
+-----------------------------+-----+------+-----+-----+-----+-----+
|                             | ม   | ร    | ม   | ร้อ  | ม   | ร้อ  |
|                             | ูลค่า | ้อยละ | ูลค่า | ยละ | ูลค่า | ยละ |
+-----------------------------+-----+------+-----+-----+-----+-----+
| รา                          | 415 | 7    | 519 | 97  | 151 | 97  |
| ยได้ค่าบริการบำบัดและกำจัดของเสีย | .11 | 5.75 | .42 | .73 | .76 | .11 |
|                             |     |      |     |     |     |     |
| ด้วยวิธีเผาทำลาย               |     |      |     |     |     |     |
+-----------------------------+-----+------+-----+-----+-----+-----+
| รายได้ค่าขนส่งและบริการอื่น       | 122 | 2    | 3   | 0   | 8   | 1   |
|                             | .87 | 2.42 | .85 | .72 | .06 | .52 |
+-----------------------------+-----+------+-----+-----+-----+-----+
| รายได้อื่น*                    | 10  | 1.83 | 8   | 1   | 7   | 1   |
|                             | .01 |      | .22 | .55 | .27 | .37 |
+-----------------------------+-----+------+-----+-----+-----+-----+
| รวมรายได้                    | 547 | 10   | 531 | 100 | 531 | 100 |
|                             | .99 | 0.00 | .49 | .00 | .09 | .00 |
+-----------------------------+-----+------+-----+-----+-----+-----+

หมายเหตุ : * รายได้อื่น เช่น ดอกเบี้ย รายได้จากการขายเศษวัสดุ กำไร (ขาดทุน)
จากอัตราแลกเปลี่ยน หนี้สูญรับคืน เป็นต้น

แนวโน้มการให้บริการเผากำจัดกากอุตสาหกรรม ปี 2560

ปัจจุบันภาคอุตสาหกรรมสร้างรายได้ให้กับประเทศไทยและสร้างผลกระทบการผลิตในภาคอุตสาหกรรม
ในการเกิดของเสียหรือของเสียจากวัตถุดิบต่างๆ ที่ไม่สามารถทำให้เป็นสินค้าได้ทั้งหมด
หรือที่เรียกว่ากากอุตสาหกรรม ซึ่งแบ่งเป็น 2 ชนิด ได้แก่ ของเสียอันตราย
และของเสียไม่อันตราย ทั้งหมดจำเป็นต้องได้รับการจัดการอย่างถูกต้อง  

ทั้งนี้กรมโรงงานอุตสาหกรรม (กรอ.) มีบทบาทในการจัดการปัญหากากอุตสาหกรรมให้ถูกต้อง
โดยกรมโรงงานอุตสาหกรรมเผย 4 ยุทธศาสตร์จัดการกากอุตสาหกรรม ใน 5 ปี  พร้อมตั้งเป้า
โรงงานที่ต้องต่อใบอนุญาต ร.ง. 4

เข้าสู่ระบบการจัดการกากฯ ไม่น้อยกว่า 90 %  ในปี 2563   ด้วยมาตรการควบคุมดูแล อาทิ
ดำเนินคดีผู้ไม่ปฏิบัติ

ตามกฎหมาย เพิ่มโทษจำคุกและอายุความเพื่อให้ติดตามดำเนินคดีผู้ลักลอบทิ้งกากฯ
การไม่ต่อใบอนุญาตประกอบกิจการ ร.ง. 4 การพัฒนาระบบสารสนเทศ เช่น
ติดตามการขนส่งกากฯ
ด้วยระบบ GPS  และการพัฒนาระบบสารสนเทศ E-license โดยใช้ Smart form 

บริษัท อัคคีปราการ
จำกัด (มหาชน) ซึ่งได้รับสัมปทานให้เป็นผู้บริหารโครงการให้บริการเผาทำลายสิ่งปฏิกูลและวัสดุที่ไม่ใช้แล้วทุกชนิด
โดยนโยบายหลักคือมุ่งสานต่อนโยบายของภาครัฐที่ต้องการจัดการกากอุตสาหกรรมอันตรายให้เป็นไปอย่างถูกวิธี
โดยไม่มีมลพิษออกไปสู่ชั้นบรรยากาศภายนอก ลูกค้าหลักของบริษัทฯ คือ
กลุ่มโรงงานอุตสาหกรรมที่มีการลงทุนจากต่างประเทศ เช่น อเมริกา ยุโรป
ญี่ปุ่น ที่มีนโยบายหลักในการจัดการกากอุตสาหกรรม ที่เป็นรูปแบบ Zero
landfill รวมทั้งอุตสาหกรรมภายในประเทศซึ่งเป็น กลุ่มอุตสาหกรรมปิโตรเคมี
กลุ่มอุตสาหกรรมยานยนต์  และกลุ่มอุตสาหกรรมสี และอุตสาหกรรมอื่นๆ

แต่ปัจจุบันกากอุตสาหกรรมที่เป็นอันตรายหลายกลุ่มที่ยังไม่ถูกกำจัดด้วยวิธีการเผาทำลายด้วยเตาความร้อนสูง
ได้แก่ ขยะติดเชื้อจากโรงพยาบาล,ยาปราบศัตรูพืช
รวมทั้งกลุ่มกากอุตสาหกรรมที่เหลือจากการนำไปปรับคุณภาพของเสียของโรงงานประเภท 106 ซึ่งหากกากอุตสาหกรรมจากกลุ่มผู้ประกอบการเหล่านี้ได้รับการกำจัดด้วยวิธีการที่ถูกต้องด้วยเตาเผาที่ได้มาตรฐาน
เชื่อว่าจะช่วยลดปัญหาผลกระทบต่อสิ่งแวดล้อม ตามนโยบายของภาครัฐ

             
 ดังนั้นแนวโน้มในอนาคตเชื่อว่าผู้ประกอบการจะนำกากอุตสาหกรรมเข้าสู่ระบบมากขึ้น
และมีแนวโน้มการเติบโตอย่างต่อเนื่อง
ภาครัฐจึงได้ให้ความสำคัญกับการกำจัดกากอุตสาหกรรมอย่างถูกวิธี
และในอนาคตหากภาครัฐมีนโยบายจะเพิ่มเตาเผากากอุตสาหกรรมให้มีจำนวนเพิ่มขึ้นครบทุกภาคของประเทศไทย
จากประสบการณ์และความเชี่ยวชาญในการบริหารจัดการกากอุตสาหกรรมของบริษัทอัคคี ปราการ
จำกัด (มหาชน) พร้อมที่จะให้การสนับสนุนทั้งทางด้านบุคลากร
ผู้เชี่ยวชาญและเจ้าหน้าที่ปฏิบัติงานในการเข้าไปมีส่วนร่วมในโครงการนี้และ ประสบผลสำเร็จ
ได้ตามเป้าหมายที่ภาครัฐกำหนด

ภาวะการแข่งขัน

การกำจัดสิ่งปฏิกูลฯ โดยวิธีการเผานั้น กฎหมายได้ระบุให้ผู้ประกอบกิจการโรงงานที่ประสงค์
จะดำเนินการจัดการสิ่งปฏิกูลฯ โดยการเผาต้องได้รับความเห็นชอบจากกรมโรงงานอุตสาหกรรม
ซึ่งวิธีการเผา ที่กรมโรงงานพิจารณาประกอบด้วย

1. เผาทำลายในเตาเผาขยะทั่วไปเฉพาะสิ่งปฏิกูลฯ ที่ไม่เป็นของเสียอันตรายเท่านั้น

  2. เผาทำลายในเตาเผาเฉพาะสำหรับของเสียอันตราย

  3. เผาทำลายร่วมในเตาเผาปูนซีเมนต์

  โดยขอบเขตการให้บริการของบริษัทฯ
  จะครอบคลุมการเผาทำลายในเตาเผาเฉพาะสำหรับของเสีย

อันตรายซึ่งบริษัทฯ
ถือเป็นผู้ประกอบการเพียงรายเดียวในประเทศที่สามารถดำเนินการในรูปแบบดังกล่าวได้
สำหรับกรณีการแข่งขันในการดำเนินธุรกิจการกำจัดสิ่งปฏิกูลฯ
ในภาคอุตสาหกรรมซึ่งอาจเกิดได้กับธุรกิจการเผาทำลาย

ร่วมในเตาเผาปูนซีเมนต์นั้นมักกระทำขึ้นโดยมีวัตถุประสงค์เพื่อนำพลังงานที่ได้จากการเผาไปใช้ภายในโรงงาน

กลุ่มลูกค้าเป้าหมาย

บริษัทฯ ได้มีการจัดกลุ่มผู้ใช้บริการเป้าหมาย โดยแบ่งตามประเภทอุตสาหกรรม ดังนี้

1.  โรงงานประกอบกิจการเกี่ยวกับเคมีภัณฑ์ สารเคมี หรือวัสดุเคมี

2.  โรงงานประกอบกิจการเกี่ยวกับการผลิตยางเรซินสังเคราะห์ พลาสติก

3.  โรงงานประกอบกิจการเกี่ยวกับสี น้ำมันชักเงา เชแล็ก แล็กเกอร์

4.  โรงงานกลั่นน้ำมันปิโตรเลียม

5.  โรงงานประกอบกิจการเกี่ยวกับผลิตภัณฑ์ปิโตรเลียม

6.  โรงงานประกอบกิจการเกี่ยวกับรถยนต์

7.  โรงพยาบาล และสถานพยาบาลต่างๆ

8.  กลุ่มของเสียที่เกิดจากภาคเกษตรกรรม

9.  ของเสียจากกลุ่มโรงงานในเขตอาเซียนที่ต้องส่งมากำจัดเผาทำลายในประเทศไทย

  (ปัจจุบันยังไม่มีลูกค้ากลุ่มนี้ แต่จะดำเนินการติดต่อกลุ่มลูกค้าดังกล่าวในอนาคต)

บริษัทฯ มีนโยบายการกระจายรายได้ของลูกค้าทั้งด้านทำเลที่ตั้ง และประเภทอุตสาหกรรม
เพื่อเป็นการลดความเสี่ยงจากการพึ่งพิงลูกค้ากลุ่มใดกลุ่มหนึ่งเป็นพิเศษ โดยในอนาคต บริษัทฯ
มีนโยบายในการขยายฐานลูกค้าไปยังโรงงานอุตสาหกรรมขนาดกลางและขนาดย่อมให้มากขึ้น

ช่องทางการจำหน่าย

บริษัทฯ ทำการตลาดโดยตรงผ่านทางพนักงานขายของบริษัทฯ
โดยมีการแบ่งพนักงานขายออกเป็นแต่ละทีมเพื่อดูแลในพื้นที่ต่างๆ แยกตามภูมิภาค
พนักงานขายจะได้รับการอบรมให้มีความรู้ความเข้าใจในลักษณะและขั้นตอนการให้บริการเป็นอย่างดี
สามารถให้คำปรึกษาที่สอดคล้องและเป็นไปตามเงื่อนไขทางกฎหมาย ถูกต้อง

ตามหลักวิชาการให้แก่โรงงานอุตสาหกรรมได้ ทั้งนี้ บริษัทฯ
มีมาตรการในการสร้างแรงจูงใจให้แก่พนักงานขายโดยการจ่ายค่าคอมมิชชั่นให้แก่พนักงานขายที่สามารถทำยอดรายได้ได้ตามเกณฑ์ที่กำหนด
โดยมีการกำหนดอัตรา ที่เป็นไปตามระเบียบของบริษัทฯ
และมีการอนุมัติจากผู้มีอำนาจอนุมัติในเรื่องดังกล่าว นอกจากนี้ บริษัทฯ ยังมี บริษัท เบตเตอร์
เวสท์ แคร์ จำกัด เป็นบริษัทย่อยของ บริษัท เบตเตอร์ เวิลด์ กรีน จำกัด (มหาชน)
ซึ่งเป็นผู้ถือหุ้นใหญ่ของบริษัทฯ เป็นตัวแทนในการติดต่อลูกค้าและทำการตลาดอีกช่องทางหนึ่งด้วย
ทั้งนี้ ด้วยผลงานและความสัมพันธ์อันดีกับหน่วยงานราชการต่างๆ เช่น กรมโรงงานอุตสาหกรรม
อุตสาหกรรมจังหวัด การนิคมอุตสาหกรรม แห่งประเทศไทย กรมศุลกากร
สำนักงานป้องกันและปราบปรามยาเสพติด โรงพยาบาลในเขตกรุงเทพมหานคร
สำนักรักษาความสะอาด กรุงเทพมหานคร ฯลฯ ทำให้ชื่อเสียงของบริษัทฯ
เป็นที่ยอมรับโดยทั่วไปในภาคราชการ ซึ่งจะช่วยในการประชาสัมพันธ์
และสนับสนุนการใช้บริการของบริษัทฯ อีกช่องทางหนึ่งด้วย

การจัดหาผลิตภัณฑ์และบริการ

ในช่วงปี 2557 – 2559 ที่ผ่านมา บริษัทฯ
มีความสามารถในการให้บริการสำหรับการกำจัดสิ่งปฏิกูลฯ ทั้งที่ไม่อันตรายและที่เป็นอันตราย ดังนี้

(หน่วย : ตัน)

  --------------------------------- ------------- ------------- -------------
                                    ปี 2557        ปี 2558        ปี 2559

  ประมาณการความสามารถในการให้บริการ   120,000       120,000       120,000

  ปริมาณสิ่งปฏิกูลฯ ที่ให้บริการ             107,766.06    106,699       109,643.10

  อัตราการใช้กำลังการผลิต (%)           89.81         88.92         91.37
  --------------------------------- ------------- ------------- -------------

หมายเหตุ : ความสามารถในการให้บริการเต็มที่
คำนวณจากการกำจัดปริมาณสิ่งปฏิกูลที่เป็นของแข็ง จำนวน 200 ตันต่อวัน

และปริมาณสิ่งปฏิกูลที่เป็นของเหลว จำนวน 200 ตันต่อวัน วันทำงาน 25 วันต่อเดือน

ด้านสิ่งแวดล้อมและอาชีวอนามัยและความปลอดภัย

1.การจัดการด้านสิ่งแวดล้อม

จากความเห็นชอบในรายงานการวิเคราะห์ผลกระทบสิ่งแวดล้อม (EIA)
จากสำนักงานนโยบายและแผนทรัพยากรธรรมชาติและสิ่งแวดล้อม (“สผ.”)
สำหรับการบริหารและประกอบการโครงการศูนย์บริหารจัดการวัสดุ

เหลือใช้อุตสาหกรรม (เตาเผาขยะอุตสาหกรรม) นั้น บริษัทฯ ได้ยึดถือปฏิบัติตามมาตรการป้องกัน
และลดผลกระทบสิ่งแวดล้อม ที่ได้เสนอไว้ในรายงานดังกล่าว
โดยผลการปฏิบัติตามมาตรการดังกล่าวจะนำเสนอต่อหน่วยงานที่เกี่ยวข้องเป็นประจำ
โดยมีหน่วยงานกลางดำเนินการตรวจสอบ และจัดทำรายงานผลการปฏิบัติตามมาตรการป้องกันและ
ลดผลกระทบต่อสิ่งแวดล้อม บริษัทฯ ได้รับการรับรองมาตรฐานด้านการจัดการคุณภาพ ISO
9001:2008 และ มาตรฐานด้านการจัดการสิ่งแวดล้อม ISO 14001:2004 โดย บริษัท
อินเตอร์เทค อินดัสทรี แอนด์ เซอร์ทิฟิเคชั่น เซอร์วิสเซส (ประเทศไทย) จำกัด ในขอบเขตของ
การรวบรวม ขนส่ง จัดเก็บ และกำจัดของเสียอุตสาหกรรม โดยกระบวนการเผาทำลาย ทั้งนี้
การติดตามการปฏิบัติตามมาตรการป้องกันและลดผลกระทบสิ่งแวดล้อม ได้มอบหมายให้บริษัท
เอส.จี.เอส. (ไทยแลนด์) จำกัด เป็นผู้ดำเนินการติดตาม ซึ่งพบว่า
ผลการปฏิบัติสอดคล้องตามที่มาตรการกำหนด สามารถสรุปได้ดังนี้

+-----------+----------------------------------------------------------+
| หัวข้อ      | การดำเนินการป้องกันผลกระทบสิ่งแวดล้อม                          |
+===========+==========================================================+
| คุณ        | -   มีการแยกระบบรวบรวมน้ำออกเป็นสองส่วนอย่างชัดเจน             |
| ภาพน้ำผิวดิน |     ระหว่างน้ำเสียปนเปื้อนกับน้ำฝน                              |
|           |     น้ำเสียที่ปนเปื้อนภายในโครงการทั้งหมด จะถูกรวบรวมลงสู่บ่อ Sump   |
|           |     หรือบ่อพักน้ำปนเปื้อนที่ติดตั้งเครื่องสูบ                          |
|           |     ก่อนจะถูกสูบไปกำจัดยังเตาเผาของโครงการ                    |
|           |     ส่วนน้ำฝนที่ไม                                           |
|           | ่ปนเปื้อนจะระบายลงสู่รางระบายน้ำซึ่งแยกส่วนจากรางระบายน้ำเสียปนเปื้อน |
|           |     โดยลงสู่ ส่วนดักขยะก่อนระบายสู่รางระบายของนิคมฯ              |
|           |     สำหรับน้ำเสียจากอาคารสำนักงานจะผ่าน Septic Tank           |
|           |     และรวบรวมนำเข้าเผาทำลาย                               |
+-----------+----------------------------------------------------------+
| ค         | -   ดำเนินการติดตั้งอุปกรณ์กำจัดและควบคุมมลพิษทางอากาศแบบ         |
| ุณภาพอากาศ |     Semi-Dry & Wet                                       |
|           |                                                          |
|           | -   ติดตามผลการตรวจวัดปริมาณมลพิษที่ระบายออกจากปล่องระบายอากาศ  |
|           |                                                          |
|           | -   ดำเนินการบำรุงรักษาเครื่องมืออุปกรณ์และเครื่องมือและอุปกรณ์ต่างๆ   |
|           |     ของระบบควบคุมมลพิษ                                     |
|           | เป็นประจำและจัดเตรียมให้มีอุปกรณ์สำรองเพียงพอสำหรับใช้งานได้อย่างน้อย |
|           |     2 ปี                                                  |
|           |                                                          |
|           | -   จัดให้มีระบบไฟฟ้าสำรองสำหรับเตาเผาในกรณีที่เกิดไฟฟ้าขัดข้อง      |
|           |                                                          |
|           | -   จัดให้มีการบำบัดกลิ่นที่เกิดภายใน                             |
|           | ห้องสูบถ่ายของเสียที่เป็นของเหลวและในอาคารเก็บของเสียประเภทของแข็ง |
|           |     ตามที่มาตรการกำหนด                                     |
|           |                                                          |
|           | -   จดบันทึกและรายงานผลก                                   |
|           | รณีที่เกิดการดำเนินการผิดปกติที่ต้องระบายมลพิษทางปล่องฉุกเฉินสู่บรรยากาศ |
|           |                                                          |
|           | -   จัดให้มีการกำจัดเถ้าลอยอย่างถูกวิธีตามที่กฎหมายกำหนด            |
|           |                                                          |
|           | - ดำเนินการปลูกต้นไม้แบบ 3 ชั้น สลับฟันปลาบริเวณโดยรอบโครงการ     |
|           |                                                          |
|           |   เพื่อเป็น Buffer Zone ซึ่งจะช่วยป้องกันปัญหาในเรื่องฝุ่นและกลิ่นต่างๆ  |
+-----------+----------------------------------------------------------+
| ระดับเสียง  | -   จัดให้มีห้องคลุมเครื่องจักรหรืออุปกรณ์ที่มีเสียงดังไม่ให้ เกิน 85 dB(A) |
|           |     เพื่อลดการแพร่กระจายของเสียง                             |
|           |                                                          |
|           | -   บริเวณห้อง Control Room จัดให้มีประตู 2 ชั้น เพื่อกั้นเสียงดัง     |
|           |                                                          |
|           | -   จัดให้มีอุปกรณ์ป้องกันเสียง ได้แก่ Ear-Plug และ Ear-Muff       |
|           |     สำหรับพนักงานที่ปฏิบัติงานในบริเวณที่มีเสียงดังอย่างเพียงพอ         |
+-----------+----------------------------------------------------------+
| การจัดการ  | -   มีการตรวจสอบของเสียประเภทต่างๆ เมื่อของเสียมาถึงโครงการ     |
|           |     และก่อนป้อนของเสีย เข้าสู่เตาเผา                           |
| ของเสีย    |                                                          |
|           | -   จัดให้มีอาคารรับและเก็บของเสียแต่ละประเภท                   |
|           |                                                          |
|           | -   กากของเสียที่เกิดจากการดำเนินโครงการ โดยขี้เถ้าลอย           |
|           |     จะกำจัดโดยการตรึงสารพิษที่ปะปนอยู่ในเถ้า และทำให้อยู่ในรูปของแข็ง |
|           |     แล้วส่งไปฝังกลบแบบปลอดภัยที่ Secured Landfill ส่วนขี้เถ้าหนัก   |
|           |     จะถูกเก็บรวบรวมในภาชนะแล้วส่งไปฝังกลบแบบปลอดภัยที่ Secured   |
|           |     Landfill เช่นเดียวกัน                                   |
+-----------+----------------------------------------------------------+

+------------+---------------------------------------------------------+
| หัวข้อ       | การดำเนินการป้องกันผลกระทบสิ่งแวดล้อม                         |
+------------+---------------------------------------------------------+
| การคมนาคม  | -   ติดตั้งเครื่องหมายจราจรภายในบริเวณโครงการ เช่น             |
|            |     กำหนดความเร็วขับรถภายในโครงการไม่เกิน 20 กม./ชม.        |
|            |     หรือตามที่กฎหมายกำหนด                                  |
|            |                                                         |
|            | -                                                       |
|            |  ตรวจสอบรถบรรทุกของเสียให้มีสภาพดีพร้อมสำหรับใช้งานเป็นประจำทุกวัน |
|            |                                                         |
|            | -   ฝึกอบรมพนักงานให้มีความรู้ความเข้าใจถึงกา                   |
|            | รปฏิบัติงานที่ถูกต้องและปลอดภัยและสามารถปฏิบัติการเมื่อเกิดเหตุฉุกเฉินได้ |
|            |     และให้ปฏิบัติตามกฎระเบียบการจราจรอย่างเคร่งครัด             |
|            |     โดยจะมีการกำหนดโทษหาก มีการละเมิดกฎหรือข้อกำหนด          |
+------------+---------------------------------------------------------+
| อา         | -   จัดให้มีตู้ยาสามัญ เครื่องเวชภัณฑ์ และห้องปฐมพยาบาลเบื้องต้น      |
| ชีวอนามัยและ |                                                         |
| ความปลอดภัย | -   จ                                                   |
|            | ัดให้มีเจ้าหน้าที่ตรวจสอบการรั่วไหลของของเสียที่เป็นของเหลวบริเวณรอบๆ |
|            |     ถังเก็บของเสียเป็นประจำทุกวัน โดยการเดินตระเวนรอบพื้นที่ทำงาน  |
|            |                                                         |
|            | -   ดำเนินการติดตั้ง Pressure Gauge                         |
|            |     เพื่อวัดระดับความดันภายในถังเป็นประจำทุกวัน                  |
+------------+---------------------------------------------------------+
| อา         | -   จัดให้มีอุปกรณ์กรณีป้องกันเสียง ทั้ง Ear-Muff และ Ear- Plug    |
| ชีวอนามัยและ |     อย่างเพียงพอ                                          |
| ความปลอดภัย |                                                         |
|            |  และกำหนดให้พนักงานใช้อุปกรณ์ป้องกันทุกครั้งที่ต้องปฏิบัติงานในที่มีเสียงดัง |
|            |     พร้อมทั้งติดตั้งป้ายเตือนให้สวมใส่อุปกรณ์                       |
|            |                                                         |
|            | -   จัดให้มีอุปกรณ์ป้องกันอันตรายส                              |
|            | ่วนบุคคลสำหรับพนักงานที่ต้องปฏิบัติงานบริเวณพื้นที่ที่เสี่ยงต่อการเกิดอันตราย |
|            |     เช่น ห้องปฏิบัติการ บริเวณรับและเก็บของเสีย                  |
+------------+---------------------------------------------------------+
| อา         | - จัดให้มีการฝึกอบรมแก่พนักงานทุกคน เป็นประจำ สำหรับพนักงานใหม่    |
| ชีวอนามัยและ |                                                         |
| ความปลอดภัย | และพนักงานที่มีการเปลี่ยนหน้าที่ในการปฏิบัติงานเฉพาะอย่างให้มี         |
| (ต่อ)       |                                                         |
|            | ความรู้ความเข้าใจในการใช้เครื่องมืออุปกรณ์ต่างๆ เพื่อป้องกันความ      |
|            |                                                         |
|            | ผิดพลาดในการปฏิบัติงาน                                      |
|            |                                                         |
|            | -   มีกฎระเบียบด้านความปลอดภัยซึ่งครอบคลุมหัวข้อนโยบายความปลอดภัย |
|            |     หน้าที่ความรับผิดชอบของบุคคล การปฏิบัติตนในขณะทำงาน          |
|            |     หลักความปลอดภัยในการปฏิบัติงาน การรายงานอุบัติภัย            |
|            |     การกองและการเก็บของเสียและสารเคมี การใช้เครื่องมืออุปกรณ์    |
|            |     การให้ความปลอดภัยต่อสาธารณะ                            |
|            |     การใช้อุปกรณ์ป้องกันอันตรายส่วนบุคคล การทำความสะอาดอุปกรณ์    |
|            |     การใช้เครื่องมือดับเพลิงและอุปกรณ์ เหตุฉุกเฉิน                 |
|            |                                                         |
|            | -   ทำการซ้อมแผนการดับเพลิง การปฐมพยาบาล การช่วยเหลือฉุกเฉิน   |
|            |     และการหนีไฟของพนักงาน โดยจัดให้มีการฝึกซ้อมดับเพลิงปีละครั้ง    |
|            |                                                         |
|            | -   ตรวจสุขภาพพนักงานใหม่และตรวจสุขภาพประจำปีแก่พนักงานทุกคน    |
|            |     โดยตรวจสุขภาพต่างๆ ให้สอดคล้องกับงานที่พนักงานปฏิบัติ          |
+------------+---------------------------------------------------------+

2. ผลตรวจวัดคุณภาพสิ่งแวดล้อม

ในการติดตามตรวจวัดคุณภาพสิ่งแวดล้อมตามข้อกำหนดในรายงานการวิเคราะห์ผลกระทบสิ่งแวดล้อม
(EIA) ได้มอบหมายให้บริษัท เอส.จี.เอส. (ไทยแลนด์) จำกัด
เป็นผู้ดำเนินการติดตามตรวจวัดคุณภาพสิ่งแวดล้อม ซึ่งพบว่า
ผลการตรวจวัดอยู่ในเกณฑ์ตามค่ามาตรฐานที่กฎหมายกำหนด

ตารางแสดงระยะเวลาการตรวจสอบคุณภาพสิ่งแวดล้อม

  --------------------------- ------ ------ ------ ------- ------ ------ ------ ------ ------ ------ ------ ------
  การตรวจวัดคุณภาพสิ่งแวดล้อม      ม.ค.   ก.พ.   มี.ค.   เม.ย.   พ.ค.   มิ.ย.   ก.ค.   ส.ค.   ก.ย.   ต.ค.   พ.ย.   ธ.ค.

  คุณภาพอากาศในบรรยากาศ                                                                                      

  คุณภาพอากาศในสถานประกอบการ                                                                                 
  (ภายใน)                                                                                                   

  คุณภาพอากาศในสถานประกอบการ                                                                                 
  (ภายนอก)                                                                                                  

  ปริมาณ Dioxin จากปลายปล่อง                                                                                  

  ระดับเสียงในสถานที่ประกอบการ                                                                                  

  ระดับเสียงภายนอกพื้นที่โครงการ                                                                                  

  คุณภาพน้ำใต้ดิน                                                                                               
  --------------------------- ------ ------ ------ ------- ------ ------ ------ ------ ------ ------ ------ ------

1.การตรวจวัดคุณภาพอากาศ

1.1 คุณภาพอากาศในบรรยากาศ : ดำเนินการตรวจวัดคุณภาพอากาศในบรรยากาศปีละ 2 ครั้ง
ในรัศมี 5 กิโลเมตร โดยรอบโครงการ จำนวน 5 จุด โดยทำการตรวจวัด ปริมาณฝุ่นละอองรวม
ปริมาณฝุ่นละอองขนาดเล็ก ปริมาณก๊าซไนโตรเจนไดออกไซด์ และ ก๊าซซัลเฟอร์ไดออกไซด์
ทุกจุดมีค่าต่ำกว่าค่าที่มาตรฐานกำหนด

ทุกจุดตรวจวัด

1.2 คุณภาพอากาศจากปล่องระบาย : บริษัทฯ
มีการตรวจวัดคุณภาพอากาศที่ระบายออกจากปล่องระบายเป็นประจำทุกเดือน เช่น
ก๊าซออกไซด์ของไนโตรเจน (NO_(x)) ก๊าซซัลเฟอร์ไดออกไซด์ (SO₂) และฝุ่นละอองรวม
(TSP)
รวมทั้งปริมาณสารไดออกซิน/ฟิวแรนโดยมีค่าการระบายมลพิษออกทางปล่องระบายอยู่ในเกณฑ์มาตรฐานที่กฎหมายกำหนดทุกรายการตรวจวัด

1.3 คุณภาพอากาศในสถานที่ทำงาน : บริษัทฯ มีการตรวจวัดคุณภาพอากาศในสถานที่ทำงาน เช่น
TSP / PM-10 / VOC โดยผลตรวจวัด มีค่าไม่เกินกว่าเกณฑ์ที่มาตรฐานกำหนด

2. ระดับเสียง

2.1 ระดับเสียงทั่วไปบริเวณรอบพื้นที่โครงการ (Leq 24 hrs.) : บริษัท
มีการตรวจวัดระดับเสียงทั่วไปบริเวณรอบพื้นที่โครงการ จำนวน 4 จุด ได้แก่
สถานตากอากาศบางปู บ้านหัวลำภูลาย สำนักงานนิคมฯ บางปูเดิม และป้อมทางเข้า-ออก
โครงการ ผลการตรวจวัดทุกจุดมีค่าไม่เกินกว่าเกณฑ์ ที่มาตรฐานกำหนด

  2.2 ระดับเสียงในสถานที่ทำงาน (Leq 24 hrs.) : บริษัท มีการดำเนินการตรวจวัด

ทุกๆ 3 เดือน ผลการตรวจวัดทุกจุด มีค่าไม่เกินกว่าเกณฑ์ที่มาตรฐานกำหนดเมื่อเปรียบเทียบกับ
กฎกระทรวงแรงงาน กำหนดมาตรฐานในการบริหารและจัดการด้านความปลอดภัยฯ พ.ศ. 2549
และ ประกาศกระทรวงอุตสาหกรรม เรื่อง
มาตรการคุ้มครองความปลอดภัยในการประกอบกิจการโรงงานฯ พ.ศ. 2546

3. คุณภาพน้ำใต้ดินจากบ่อสังเกตการณ์ บริษัท มีการตรวจวัดคุณภาพน้ำใต้ดินจากบ่อสังเกตการณ์
จำนวน 5 จุด ภายในโครงการ กำหนดให้มีการตรวจวัด 3 ครั้ง/ปี
ผลการตรวจวัดทุกจุดมีค่าไม่เกินกว่าเกณฑ์ควบคุมที่กำหนด ( Base line )

3.  การจัดการน้ำเสีย และการนำมาใช้ประโยชน์

ในปี 2559 บริษัทฯ
สามารถบริหารจัดการในการใช้ประโยชน์จากน้ำเสียทั้งที่รับมากำจัดและที่เกิดขึ้นจากกระบวนการดำเนินงาน
ทดแทนการเผาทำลาย โดยการใช้น้ำเสียที่มีคุณสมบัติเหมาะสม ที่จะนำมาใช้
ในกระบวนการลดอุณหภูมิก๊าซร้อนในหอลดอุณหภูมิ

[]

4.  ด้านอาชีวอนามัยและความปลอดภัย

การดำเนินงานด้านอาชีวอนามัยและความปลอดภัย บริษัทฯ
ได้มีการเก็บสถิติการเกิดอุบัติเหตุและเจ็บป่วยจากการทำงานอย่างต่อเนื่องเพื่อนำมาวิเคราะห์ประกอบการวางแผนงานป้องกันอุบัติเหตุและการเจ็บป่วยจากการทำงาน
โดยในปี 2559 มีการบาดเจ็บจากการทำงานจำนวน 16 คน
และมีพนักงานได้รับบาดเจ็บจากอุบัติเหตุจนถึงขั้นหยุดงาน จำนวน 4 คน

กราฟแสดงการเกิดอุบัติเหตุและการเจ็บป่วยจากการทำงานตั้งแต่ปี 2556-2559

[]

บริษัทฯ ตระหนักดีว่าการบริหารความเสี่ยงเป็นพื้นฐานที่สำคัญในการประกอบธุรกิจ
โดยได้มีการกำหนดแนวทางในการบริหารความเสี่ยงแต่ละด้าน เพื่อให้แน่ใจได้ว่าบริษัทฯ
มีกลไกกำกับดูแลการบริหารความเสี่ยงที่มีประสิทธิภาพ สำหรับช่วงเวลาที่ผ่านมา บริษัทฯ
ได้วิเคราะห์ถึงปัจจัยแห่งความเสี่ยงสำคัญที่อาจมีผลกระทบ ต่อการประกอบธุรกิจ
และแนวทางในการบริหารจัดการความเสี่ยงแต่ละด้าน สามารถสรุป ได้ดังนี้

1.ความเสี่ยงด้านกลยุทธ์ (Strategic Risk)

ปัจจุบันองค์กรต่างๆทั้งภาครัฐและเอกชนต่างตระหนักต่อปัญหามลภาวะสิ่งแวดล้อม
ภายใต้สภาวะการเพิ่มขึ้นของปริมาณของเสียอันตรายอย่างน่าเป็นห่วง
มีการรณรงค์อย่างต่อเนื่องเพื่อลดการก่อให้เกิดมลภาวะสิ่งแวดล้อม จึงส่งผลให้ผู้ประกอบการต่างๆ
มีการกำจัดของเสียอย่างถูกวิธี จึงมอบหมายให้ผู้ให้บริการกำจัดสิ่งปฏิกูลฯ เป็นผู้ดำเนินการแทน
ทำให้ธุรกิจนี้มีการเติบโตและขยายตัวเป็นอย่างมาก
มีผู้สนใจลงทุนในธุรกิจนี้มากขึ้นอันอาจมีผลกระทบต่อฐานลูกค้าและรายได้ของบริษัทในอนาคต
ซึ่งผู้ประกอบธุรกิจด้านนี้ต้องอาศัยเงินลงทุนในการพัฒนาโครงการ
ต้องผ่านการรับรองรายงานการวิเคราะห์ผลกระทบต่อสิ่งแวดล้อม (EIA)
ตลอดจนต้องมีประสบการณ์ และความเชี่ยวชาญ
จึงเป็นอุปสรรคและข้อจำกัดที่สำคัญของการเข้ามาของผู้ประกอบการรายใหม่

อย่างไรก็ตามบริษัท อัคคีปราการ จำกัด (มหาชน)
ซึ่งเป็นผู้ให้บริการจัดการกากอุตสาหกรรมโดยกระบวนการเผาทำลาย จึงได้กำหนดวิสัยทัศน์
มุ่งมั่นที่จะใช้และพัฒนาเทคโนโลยี เพื่อการดูแลสิ่งแวดล้อมอย่างถูกต้องตามหลักวิชาการ
และสร้างสิ่งแวดล้อมปลอดภัยด้วยกลไกทางเทคโนโลยี พัฒนากิจการให้เจริญก้าวหน้าอย่างต่อเนื่อง
เพื่อให้บรรลุวิสัยทัศน์และลดความเสี่ยงดังกล่าว มีการจัดทำแผนกลยุทธ์ประจำปี
ที่สอดคล้องกับแผนกลยุทธ์ระยะยาวของบริษัทฯ
โดยคณะกรรมการบริษัทและผู้บริหารระดับสูงมีส่วนร่วมในการพิจารณาและกำหนดแผนงานต่างๆ เช่น

-   มีกระบวนการติดตามทบทวนแผนงานและกลยุทธ์ให้เหมาะสมกับสภาวการณ์

-   พัฒนาการให้บริการแก่ลูกค้าให้มีประสิทธิภาพตามสภาวะของตลาดที่เปลี่ยนแปลงไป

-   มุ่งเน้นพัฒนาระบบการลดปริมาณพลังงานเชื้อเพลิง
    และการนำกากอุตสาหกรรมมาใช้แทนเชื้อเพลิง

-   ติดตั้งเครื่องจักรและอุปกรณ์ที่รองรับการให้บริการที่ปลอดภัยต่อคุณภาพสิ่งแวดล้อม

-   สร้างความสัมพันธ์ที่ดีกับลูกค้า เพื่อเข้าถึงความต้องการ

-   มีการจัดเตรียมทีมฉุกเฉิน
    เพื่อช่วยเหลือกรณีเกิดอุบัติเหตุทั้งต่อบุคคลภายนอกและภายในโรงงาน

-   จัดระบบการบริหารงานลูกค้าที่ครอบคลุมการให้บริการ เช่น ระบบการขนส่ง
    ระบบการประสานงานหน่วยงานภาครัฐ

-   ระบบการบำรุงรักษาสิ่งแวดล้อมอย่างยั่งยืน เช่น ลดการปล่อยมลพิษโดยการใช้เทคโนโลยี

  ขั้นสูง เป็นต้น

2. ความเสี่ยงด้านการดำเนินงาน (Operation Risk)

2.1 ความเสี่ยงด้านความปลอดภัย อาชีวอนามัย และสิ่งแวดล้อม

บริษัทฯ ตระหนักและให้ความสำคัญด้านความปลอดภัยและสุขภาพอนามัยของพนักงาน
รวมทั้งการควบคุมผลกระทบด้านสิ่งแวดล้อมที่เกิดจากกิจกรรมดำเนินงาน
จึงกำหนดแนวทางการดำเนินงานอย่างมีความรับผิดชอบและเป็นประโยชน์ต่อผู้มีส่วนได้เสียทุกฝ่าย
โดยมุ่งหวังลดสถิติการเกิดอุบัติเหตุจากการทำงานและควบคุมมลสาร ต่างๆ
ในกระบวนการให้อยู่ในค่าควบคุม ภายใต้เป้าหมายอุบัติเหตุเป็นศูนย์ (Zero Accident)
และค่ามลสารที่ระบายออกสู่สิ่งแวดล้อมมีค่าน้อยกว่าค่ามาตรฐานตามกฎหมายร้อยละ 10
เพื่อให้บรรลุเป้าหมายตามที่กำหนดไว้และเป็นไปอย่างยั่งยืน จึงเกิดแนวทางการดำเนินงานดังนี้

-   ส่งเสริมให้พนักงานมีส่วนร่วมในการประเมินความเสี่ยงอันตรายและผลกระทบด้านสิ่งแวดล้อมของ

กิจกรรมดำเนินงาน
เพื่อพัฒนาระบบบริหารจัดการกระบวนการด้วยวิธีการดำเนินงานในลักษณะเชิงป้องกัน เช่น กิจกรรม
5 ส. ปรับปรุงสภาพแวดล้อมและสถานที่ทำงานให้ปลอดภัย
ควบคุมผลกระทบด้านสิ่งแวดล้อมที่แหล่งกำเนิดการใช้เทคโนโลยีที่มีประสิทธิภาพสูงในการบำบัด
กำจัดและควบคุมมลสารต่าง ๆ ในกระบวนการ

-   สร้างความตระหนักรู้ด้านความปลอดภัยในการทำงาน โดยจัดให้มีการอบรมให้ความรู้ด้านความ

ปลอดภัยและอาชีวอนามัย เช่น หลักสูตรการตรวจสอบความปลอดภัยในโรงงาน
หลักสูตรวิธีการสวมใส่การบำรุง รักษาอุปกรณ์ป้องกันอันตรายส่วนบุคคล (PPE)

-   นำระบบมาตรฐานการจัดการด้านความปลอดภัยและอาชีวอนามัย (OHSAS 18001) และระบบ

มาตรฐานการจัดการด้านสิ่งแวดล้อม (ISO 14001)
มาเป็นเครื่องมือหลักในการบริหารจัดการควบคู่ไปกับการดำเนินโครงการ “ความรับผิดชอบต่อสังคม
(CSR)”

-   ปลูกสร้างจิตสำนึกด้านความปลอดภัย อาชีวอนามัยและสิ่งแวดล้อมแก่พนักงาน เพื่อเน้นการ

เปลี่ยนแปลงพฤติกรรม จนเกิดเป็นวัฒนธรรมองค์กร

ซึ่งผลลัพธ์ของการดำเนินโครงการต่าง ๆ ทำให้อุบัติเหตุมีแนวโน้มลดลง
พนักงานสามารถปฏิบัติงานได้เต็มประสิทธิภาพและบรรลุตามเป้าหมาย แต่ถึงอย่างไรบริษัทฯ
ยังคงมีการพัฒนาระบบการประเมินความเสี่ยงอันตรายและผลกระทบด้านสิ่งแวดล้อม
รวมทั้งการพัฒนาความตระหนักรู้ด้านความปลอดภัยในการทำงานของพนักงานอย่างต่อเนื่อง
และในด้านของผลกระทบด้านสิ่งแวดล้อม บริษัทฯ
มีนโยบายบริหารจัดการกระบวนการให้เป็นมิตรกับสิ่งแวดล้อมและชุมชน
ทั้งยังจัดให้มีทีมงานเฝ้าระวังผลกระทบกับสิ่งแวดล้อมที่อาจเกิดกับชุมชนใกล้เคียง
และการตรวจวัดและติดตามคุณภาพสิ่งแวดล้อมในบริเวณชุมชนโดยรอบเป็นประจำอย่างต่อเนื่อง
เพื่อนำไปสู่เป้าหมายที่สำคัญ คือ การพัฒนาอย่างยั่งยืน (Sustainable development)

2.2 ความเสี่ยงจากการขาดแคลนบุคลากรที่มีความสามารถในการปฏิบัติงาน

เนื่องด้วยประเทศไทยกำลังเข้าสู่สังคมผู้สูงอายุ จำนวนประชากรในวัยทำงานเริ่มลดลง
ซึ่งอาจทำให้เกิดปัญหาขาดแคลนแรงงานในอนาคต
ประกอบกับการแข่งขันทางการตลาดที่สูงขึ้นจากการขยายตัวของคู่แข่งทางการค้าทั้งรายเดิมและรายใหม่
ซึ่งทำให้ความต้องการทรัพยากรบุคคลที่มีความรู้ ความสามารถในทุกสายงานของ

ธุรกิจนี้เพิ่มมากขึ้นอย่างหลีกเลี่ยงไม่ได้
ทำให้เกิดความเสี่ยงจากการขาดแคลนบุคลากรที่มีความรู้ความรู้สามารถ
ทั้งบุคลากรคนไทยและแรงงานต่างด้าวที่เป็นทั้งแรงงานหลักและแรงงานสนับสนุนในการดำเนินธุรกิจในปัจจุบัน

บริษัทฯ จึงให้ความสำคัญในเรื่องทรัพยากรบุคคลทั้งในด้านการคัดเลือกสรรหา การปฏิบัติงาน
คุณภาพชีวิตการทำงาน ค่าตอบแทน สวัสดิการ และการพัฒนาความรู้ความสามารถ
โดยการยึดหลักการเคารพสิทธิมนุษยชนเป็นหลักปฏิบัติ
โดยกำหนดนโยบายเกี่ยวกับการส่งเสริมความเป็นอยู่ที่ดี สนับสนุนให้พนักงานทำงานอย่างมีความสุข
ภายใต้วัฒนธรรมองค์กรแบบครอบครัว นอกจากนี้บริษัทฯ ยังได้ปฏิบัติตามข้อกำหนด
กฎหมายแรงงานอย่างเคร่งครัด ทั้งในเรื่องการจ้างแรงงานเด็ก การจ้างแรงงานต่างด้าว

การคัดเลือกสรรหาบุคลากร ได้วางขั้นตอนและวิธีการสรรหาบุคลากรโดยพิจารณาจากทักษะ
ความสามารถ ประสบการณ์ทำงาน และคุณสมบัติที่เหมาะสมตามตำแหน่งงาน
ทั้งยังมีนโยบายในการตอบแทนด้านค่าจ้างอย่างเป็นธรรม
และมีการปรับขึ้นค่าจ้างตามการประเมินผลการปฏิบัติงานทั้งในระดับบุคคลและระดับหน่วยงาน
สามารถแข่งขันกับประเภทธุรกิจเดียวกันได้

จัดให้มีคณะกรรมการสวัสดิการ
เพื่อเป็นสื่อกลางในการถ่ายทอดความต้องการด้านสวัสดิการของพนักงาน
เพื่อให้เกิดการจัดสวัสดิการที่เหมาะสมและตรงกับความต้องการของพนักงาน
ซึ่งเป็นการส่งเสริมแรงงานสัมพันธ์ ทั้งยังเป็นการสร้างขวัญและกำลังใจในการทำงานของพนักงาน
นอกจากนี้บริษัทฯ ได้จัดตั้งสหกรณ์ออมทรัพย์เพื่อเป็นการส่งเสริมให้พนักงานรมีการวางแผน
มีเหตุผลในการใช้จ่าย และรู้จักอดออมสะสมเงินไว้สำหรับใช้ยามจำเป็นในอนาคต

นอกจากนี้บริษัทฯ มีนโยบายส่งเสริมด้านการพัฒนาศักยภาพบุคลากร
โดยการเพิ่มเติมทักษะความรู้ความสามารถทั้งที่จำเป็นต่อตำแหน่งงานที่รับผิดชอบและตามความต้องการของพนักงานที่เหมาะสม
จึงทำให้ที่ผ่านมามีอัตราการลาออกของพนักงานที่ลดลง
และมีความพึงพอใจในการทำงานเพิ่มสูงขึ้นอย่างต่อเนื่อง

อย่างไรก็ตาม บริษัทฯ ยังต้องพัฒนาบุคลากรเพื่อเพิ่มประสิทธิภาพการดำเนินงานอยู่อย่างต่อเนื่อง
เพื่อทดแทนบุคลากร ที่อาจสูญเสียไปจากภาวการณ์แข่งขันทางธุรกิจสูง รวมทั้งศึกษาพัฒนาเทคโนโลยี
นวัตกรรมในการประกอบธุรกิจเพื่อลดการพึ่งพาทรัพยากรบุคคลที่อาจเกิดภาวะขาดแคลนในอนาคตต่อไป

2.3 ความเสี่ยงจากอุบัติเหตุระหว่างการขนส่ง

ด้วยระบบการขนส่งกากอุตสาหกรรม
ต้องกระทำด้วยความรอยครอบและระมัดระวังเพื่อป้องกันความเสี่ยงจากการหกหล่นรั่วไหลของกากอุตสาหกรรมในระหว่างการขนส่ง
ดังนั้น บริษัทฯ ได้จัดให้มีแนวทางต่างๆ ในการลดความเสี่ยง เพื่อเป็นการป้องกันผลกระทบที่เกิดขึ้น
ตั้งแต่การคัดเลือกพนักงานขับรถ หรือจัดจ้างบริษัทขนส่งที่มีความเชี่ยวชาญในเส้นทางการเดินรถ
รวมทั้งการให้ความรู้ถึงความสำคัญของขั้นตอนการเคลื่อนย้ายและขนส่งสิ่งปฏิกูลฯ
เพื่อให้มีความตระหนักถึงผลกระทบที่อาจจะเกิดขึ้น และการกำหนดสิ่งจูงใจต่างๆ
เพื่อรักษาคุณภาพการปฏิบัติงานดังกล่าวอีกด้วย ตลอดจนมีมาตรการภายในเพื่อลดความเสี่ยงดังกล่าว

บริษัทฯ ได้มีการพัฒนาระบบความปลอดภัยในงานขนส่ง โดยการติดตั้งระบบ GPS
เพื่อใช้ติดตามและตรวจสอบเส้นทางการเดินรถ ความเร็ว
ระยะเวลาในการขนส่งได้ตลอดเวลาและติดตั้งกล้องหน้ารถด้านข้างทั้ง 2
ด้านเพื่อตรวจประเมินพฤติกรรมการขับรถเพิ่มความปลอดภัยตลอดเส้นทาง
มีการฝึกอบรมกรณีกากอุตสาหกรรมหกหล่นรั่วไหล
รวมถึงได้มีหน่วยงานฉุกเฉินที่จะคอยให้คำแนะนำและความช่วยเหลือต่างๆ
แก่ผู้ขับรถรวมทั้งมีการจัดทำประกันภัยสำหรับรถขนส่ง และประกันภัยด้านสิ่งแวดล้อม
เพื่อช่วยบรรเทาผลกระทบที่อาจเกิดขึ้น

2.4 ความเสี่ยงด้านความเชื่อมั่นในคุณภาพการให้บริการและการประกันความรับผิด

บริษัทฯ ให้ความสำคัญต่อการสร้างความเชื่อมั่นด้านคุณภาพตลอดกระบวนการ
โดยมีระบบติดตามตรวจสอบในเชิงป้องกันอย่างเข้มงวด ตั้งแต่การยืนยันการให้บริการ
การจัดหารถและภาชนะบรรจุ การรวบรวม ขนส่ง บำบัดและกำจัดกากอุตสาหกรรมตาม
มีการกำหนดเป้าหมายการให้บริการเพื่อให้ผู้ใช้บริการเกิดความพึงพอใจสูงสุด

การกำหนดให้ข้อร้องเรียนลูกค้าเป็นศูนย์ (Zero Customer Complain)
รวมทั้งมีกระบวนการตรวจสอบจากทีมตรวจสอบภายใน (Internal Audit) และภายนอก
(External Audit) อย่างสม่ำเสมอ
เพื่อทำให้มั่นใจได้ว่ากระบวนการและขั้นตอนการกำกับดูแลด้านคุณภาพบริการจะได้รับการปฏิบัติอย่างเคร่งครัดและต่อเนื่อง
สำหรับมาตรการเชิงรับบริษัทฯ ได้ทำข้อตกลงการประกันความรับผิดกับลูกค้าผู้ใช้บริการ
(Liability) เพื่อกำหนดขอบเขตความรับผิดชอบ ที่ชัดเจนตามที่กฎหมายกำหนด
(ประกาศกระทรวงอุตสาหกรรม เรื่อง การกำจัดสิ่งปฏิกูลหรือวัสดุที่ไม่ใช้แล้ว พ.ศ. 2548)
รวมถึงในปี 2016 ได้รับรางวัล Thailand Sustainability Investment
ด้านการกำกับดูแลกิจการที่ดี มีความโดดเด่นในการดำเนินธุรกิจอย่างยั่งยืน
และเสริมสร้างความเชื่อมั่นในการให้บริการ

2.5 ความเสี่ยงที่อาจก่อให้เกิดการทุจริตและประพฤติมิชอบ หรือคอร์รัปชั่น ในการปฏิบัติงาน

การทุจริตและประพฤติมิชอบ หรือคอร์รัปชั่น ส่งผลกระทบต่อการพัฒนาประเทศในทุกๆ
ด้านโดยเฉพาะอย่างยิ่งภายใต้ความกดดันของปัญหาทางธุรกิจที่เพิ่มมากขึ้น
เป็นผลให้การควบคุมภายในขององค์กรอาจอ่อนแอและทำให้เกิดโอกาสในการทุจริต ประพฤติมิชอบ
หรือคอร์รัปชั่นได้ บริษัทฯ จึงดำเนินงานธุรกิจตามหลักบรรษัทภิบาล โดยมีคณะกรรมการบริษัทฯ
ทำหน้าที่กำกับดูแลและบริหารงาน ซึ่งยึดถือหลักความรับผิดชอบ ความโปร่งใส ความเสมอภาค
การสร้างคุณค่าของธุรกิจในระยะยาว และส่งเสริมการปฏิบัติที่เป็นเลิศ
รวมทั้งยึดมั่นจรรยาบรรณธุรกิจในการดำเนินงาน
ภายหลังบริษัทได้รับการรับรองเป็นสมาชิกแนวร่วมปฏิบัติของภาคเอกชนไทยในการต่อต้านการทุจริตและคอร์รัปชั่น
เมื่อวันที่ 22 เมษายน 2559
บริษัทได้ให้ความสำคัญด้านการกำกับดูแลการปฏิบัติตามแนวทางการต่อต้านทุจริตและคอร์รัปชั่น
โดยมอบหมายให้ผู้เกี่ยวข้องนำหลักเกณฑ์การประเมินเกี่ยวกับมาตรการต่อต้านทุจริตและคอร์รัปชั่นเพิ่มเติมไว้ในการดำเนินงานทุกระบบงาน
เพื่อเป็นแนวทางการปฏิบัติที่ชัดเจนในการดำเนินธุรกิจ และพัฒนาสู่องค์กรแห่งความยั่งยืน
ตลอดจนมีฝ่ายตรวจสอบภายใน (Internal Audit)
ทำหน้าที่และรับผิดชอบในการตรวจสอบและสอบทานการปฏิบัติงานว่าเป็นไปอย่างถูกต้อง
ตรงตามนโยบาย และแนวปฏิบัติ อำนาจดำเนินการ ระเบียบปฏิบัติ กฎหมาย
และข้อกำหนดที่เกี่ยวข้อง
เพื่อทำให้มั่นใจได้ว่ามีระบบควบคุมที่มีความเหมาะสมและเพียงพอในด้านการทุจริตคอรัปชั่นที่อาจเกิดขึ้น

3. ความเสี่ยงด้านกฏระเบียบและข้อบังคับ (Compliance Risk)

3.1 ความเสี่ยงจากการเปลี่ยนแปลงนโยบายรัฐบาล ระเบียบ ข้อบังคับ และกฎหมายต่างๆ
ที่เกี่ยวข้อง

บริษัทมีการประกอบธุรกิจหลักในด้านการบริหารจัดการกากอุตสาหกรรม
ซึ่งเป็นธุรกิจปลายน้ำที่พิจารณาการเจริญเติบโตโดยอ้างอิงจากการเจริญเติบโตทางเศรษฐกิจโดยเฉพาะภาคอุตสาหกรรม
ตลอดจนความสอดคล้องกับยุทธศาสตร์ของกระทรวงอุตสาหกรรมที่เป็นผู้กำกับดูแลโรงงานอุตสาหกรรมทั่วประเทศนั่นคือ
การส่งเสริมอุตสาหกรรม การรับผิดชอบต่อสังคม
และบริหารจัดการทรัพยากรและสิ่งแวดล้อมอย่างสมดุลที่มีวัตถุประสงค์

เพื่อกำหนดให้ภาคอุตสาหกรรมมีการใช้ประโยชน์และการบริหารจัดการทรัพยากรธรรมชาติและสิ่งแวดล้อมที่ยั่งยืน
ลดภาระการจัดการกากอุตสาหกรรมที่ไม่ถูกวิธี
ป้องกันปัญหาการลักลอบทิ้งกากอุตสาหกรรมที่จะส่งผลเสียหายให้กับเศรษฐกิจของประเทศ ดังนั้น
ความสามารถในการเติบโตของธุรกิจจึงขึ้นอยู่กับนโยบายภาครัฐ ระเบียบ ข้อบังคับ
และกฎหมายต่างๆ ที่เกี่ยวข้อง หากเกิดการเปลี่ยนแปลงที่ส่งผลกระทบต่อการดำเนินงาน
อาจทำให้อัตราการเจริญเติบโตของธุรกิจลดลงเช่นกัน

ทั้งนี้ บริษัทฯ ได้ดำเนินการบริหารจัดการความเสี่ยงในการประกอบธุรกิจ
โดยดำเนินการบริหารจัดการกากอุตสาหกรรมให้ถูกต้องตามหลักวิชาการ
และได้ทำการศึกษาติดตามการเปลี่ยนแปลงกฏระเบียบต่างๆ
อย่างต่อเนื่องเพื่อเตรียมความพร้อมในการรับมือต่อนโยบายของภาครัฐที่เปลี่ยนแปลง
ให้เกิดความพึงพอใจในการใช้บริการจากกลุ่มผู้ประกอบกิจการภาคอุตสาหกรรม

3.2 ความเสี่ยงจากการถูกบอกเลิกสัญญาสัมปทาน

ภายหลังบริษัทฯ ได้รับสัมปทานในการบริหาร และประกอบการศูนย์ฯแล้ว บริษัทฯ
มีภาระหน้าที่ให้เป็นไปตามข้อกำหนดแห่งสัญญาฯ โดยหากบริษัทฯ
ไม่สามารถปฏิบัติตามข้อกำหนดในส่วนที่เป็นสาระสำคัญได้ อาจทำให้ถูกบอกเลิกหรือสิ้นสุดสัญญาฯ
โดยกรมโรงงานอุตสาหกรรม (“ผู้ให้ใช้สิทธิ”) จะแจ้งให้บริษัทฯ
ดำเนินการแก้ไขให้แล้วเสร็จภายในระยะเวลาที่กำหนดนับแต่วันที่บริษัทฯ
ได้รับแจ้งเป็นลายลักษณ์อักษร และหากบริษัทฯ
ไม่สามารถดำเนินการแก้ไขภายในระยะเวลาที่กำหนด กรมโรงงานฯ
มีสิทธิบอกเลิกสัญญาได้และบริษัทฯ ต้องรับผิดชอบต่อความเสียหาย
หรือค่าใช้จ่ายใดๆที่อาจเกิดขึ้นแก่ศูนย์ฯ นอกจากนี้ กรมโรงงานฯและบริษัทฯ
จะมีการประเมินผลบริหารและประกอบการศูนย์ฯ ร่วมกันเป็นระยะเวลาทุกๆ 5 ปี
เพื่อปรับปรุงให้การบริหารจัดการศูนย์ฯ มีประสิทธิภาพมากขึ้น ดังนั้น หากบริษัทฯ
ไม่สามารถปฏิบัติตามเงื่อนไขในสัญญาที่กำหนด อาจทำให้กรมโรงงานฯ
พิจารณายกเลิกสัญญาตามเงื่อนไขที่กำหนด

อย่างไรก็ดี ในการดำเนินการบริหารและประกอบการศูนย์ฯ นั้น
อยู่ภายใต้การกำกับดูแลของคณะกรรมการตรวจการทำงานหรือผู้ควบคุมการดำเนินงานบริหารและประกอบการศูนย์บริหารจัดการวัสดุเหลือใช้อุตสาหกรรม
(เตาเผาขยะอุตสาหกรรม) บางปู จังหวัดสมุทรปราการ (“คณะกรรมการตรวจการฯ”)
ซึ่งกรมโรงงานอุตสาหกรรมในฐานะ “ผู้ให้ใช้สิทธิ” โดยคณะกรรมการตรวจการฯ
มีอำนาจหน้าที่ในการตรวจและควบคุมงานให้เป็นไปตามแผนการดำเนินการบริหารและประกอบการศูนย์ฯ
ตามสัญญาฯ ตลอดจนมีอำนาจสั่งปรับปรุงเปลี่ยนแปลงแก้ไข เพิ่มเติม
หรือตัดทอนการทำงานหรือดำเนินงานใด ๆ ของบริษัท ซึ่งตลอดระยะเวลาที่ผ่านมา
คณะกรรมการตรวจการฯ และผู้แทน

บริษัทฯ ได้มีการประชุมหารือร่วมกันอย่างต่อเนื่องเป็นประจำ นอกจากนี้
ยังมีคณะกรรมการประสานงานการกำกับดูแลการดำเนินการบริหารและประกอบการศูนย์ฯ
(ตามมาตรา 22) เพื่อกำกับดูแลการดำเนินงานของบริษัทอีกหนึ่งชุด
โดยนับตั้งแต่บริษัทได้รับสิทธิบริหารและประกอบการศูนย์ฯตลอดมานั้นได้มีการนำเสนอรายงานผลการดำเนินงานต่อรัฐมนตรีว่าการกระทรวงอุตสาหกรรมอันไม่ปรากฏการปฏิบัติที่ขัดต่อสัญญาฯ
จนเป็นเหตุให้บอกเลิกสัญญาแต่อย่างใด

3.3 ความเสี่ยงจากการไม่สามารถต่ออายุของสัญญาสัมปทาน

บริษัทฯ ดำเนินธุรกิจภายใต้สัญญาให้ใช้สิทธิบริหารและประกอบการศูนย์ฯ ซึ่งอยู่ภายใต้การกำกับดูแล
กรมโรงงานอุตสาหกรรม โดยตามสัญญาฯ กำหนดให้มีระยะเวลาในการดำเนินงานทั้งสิ้น 20 ปี
นับจากวันที่สัญญาฯ มีผลบังคับ ( วันที่ 11 กุมภาพันธ์ 2551) และภายหลังจากที่สัญญาฯ สิ้นสุดลง
(วันที่ 10 กุมภาพันธ์ 2571) บริษัทฯ มีสิทธิที่จะยื่นคำร้องขอให้ต่ออายุสัญญาได้อีก 10 ปี
โดยกรมโรงงานอุตสาหกรรมจะพิจารณาจาก ผลประกอบการของบริษัทในช่วงสัญญาเดิม
ความเหมาะสมและความเป็นไปได้ของแผนการดำเนินธุรกิจที่บริษัทเสนอมา
ซึ่งจะต้องมีการตกลงค่าตอบแทนใหม่บนพื้นฐานทรัพย์สินที่ตกเป็นของกรมโรงงานอุตสาหกรรม

อย่างไรก็ตาม จากประสบการณ์ในการบริหารจัดการสิ่งปฏิกูลฯ ของผู้บริหาร
ซึ่งดำเนินธุรกิจด้านการกำจัด สิ่งปฏิกูลฯ มาอย่างยาวนาน
ตลอดจนการปฏิบัติตามเงื่อนไขของสัมปทานอย่างเคร่งครัด
ทำให้ผู้บริหารของบริษัทฯเชื่อมั่นว่าจะสามารถดำเนินธุรกิจได้อย่างตลอดอายุของสัญญาสัมปทานรวมถึงต่ออายุสัญญาสัมปทานได้อย่างต่อเนื่อง

4. ความเสี่ยงด้านการเงิน (Finance Risk)

ตามสภาวะเศรษฐกิจของประเทศในปี 2559 บริษัทฯ
ได้ให้ความสำคัญในการบริหารสภาพคล่องทางการเงินเพื่อป้องกันผลกระทบต่อผลกำไรและฐานะการเงินของบริษัทฯ
โดยดำเนินธุรกิจภายใต้นโยบายทางการเงินอย่างระมัดระวัง ติดตามความเคลื่อนไหวของตลาดเงิน
และเครื่องมือทางการเงินอย่างต่อเนื่อง เพื่อลดต้นทุนทางการเงิน
และลดความเสี่ยงจากการขาดสภาพคล่องทางการเงิน
อีกทั้งมีการบริหารควบคุมติดตามเร่งรัดการชำระหนี้จากลูกหนี้
และพิจารณาการให้สินเชื่อลูกค้าแต่ละรายอย่างเข้มงวด เพื่อให้บริษัทฯ
รักษาสภาพคล่องทางการเงินในการดำเนินธุรกิจได้อย่างต่อเนื่อง

4.1 ที่ดิน อาคาร และอุปกรณ์สุทธิ

  ณ วันที่ 31 ธันวาคม 2559 บริษัทฯ มีที่ดิน อาคาร และอุปกรณ์สุทธิ ดังนี้

(หน่วย : ล้านบาท)

+------------------------+--------------+-----------------+----------+
| รายการ                 | มูลค่าสุทธิหลังหัก | ลักษณะกรรมสิทธิ์    | ภาระผูกพัน |
|                        |              |                 |          |
|                        | ค่า           |                 |          |
|                        | เสื่อมราคาสะสม |                 |          |
+------------------------+--------------+-----------------+----------+
|   เครื่อง                | 0.76         | เป็นเจ้าของ       | ไม่มี      |
| ตกแต่งและเครื่องใช้สำนักงาน |              |                 |          |
+------------------------+--------------+-----------------+----------+
|   คอมพิวเตอร์และอุปกรณ์    | 2.45         | เป็นเจ้าของ       | ไม่มี      |
+------------------------+--------------+-----------------+----------+
|   เครื่องมือเครื่องใช้       | 60.92        | เป็นเจ้าของ       | ไม่มี      |
+------------------------+--------------+-----------------+----------+
|   ยานพาหนะ             | 61.02        | เป็นเจ้าของ       | ไม่มี      |
+------------------------+--------------+-----------------+----------+
|   รวม                  | 125.15       |                 |          |
+------------------------+--------------+-----------------+----------+

4.2 ที่ดิน อาคาร และอุปกรณ์ภายใต้สัญญาการใช้สิทธิ-สุทธิ

  ณ วันที่ 31 ธันวาคม 2559 บริษัทฯ มีที่ดิน อาคาร และอุปกรณ์ภายใต้สัญญาใช้สิทธิ-สุทธิ ดังนี้

  (หน่วย : ล้านบาท)

+------------------------+--------------+-----------------+----------+
| รายการ                 | มูลค่าสุทธิหลังหัก | ลักษณะกรรมสิทธิ์    | ภาระผูกพัน |
|                        |              |                 |          |
|                        | ค่า           |                 |          |
|                        | เสื่อมราคาสะสม |                 |          |
+------------------------+--------------+-----------------+----------+
|   ส่วนปรับปรุงอาคารโรงงาน |   10.46      | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   เครื่องจักรและอุปกรณ์     | 27.57        | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   เครื่องใช้สำนักงาน       | 0.01         | กรม             | ไม่มี      |
|                        |              | โรงงานอุตสาหกรรม |          |
+------------------------+--------------+-----------------+----------+
|   งานระหว่างก่อสร้าง      | 0.90         | เป็นเจ้าของ       | ไม่มี      |
+------------------------+--------------+-----------------+----------+
|   รวม                  | 38.94        |                 |          |
+------------------------+--------------+-----------------+----------+

4.3 รายละเอียดของสัญญาที่สำคัญ

สรุปสาระสำคัญของสัญญา

  สัญญาให้ใช้สิทธิดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม

  (เตาเผาขยะอุตสาหกรรม) บางปู จังหวัดสมุทรปราการ

  คู่สัญญา : กรมโรงงานอุตสาหกรรม (ในฐานะ “ผู้ให้ใช้สิทธิ”)

  : บริษัท อัคคีปราการ จำกัด (มหาชน) (ในฐานะ “ผู้ได้สิทธิ”)

  วันที่ทำสัญญา : 11 กุมภาพันธ์ 2551

  ระยะเวลาของสัญญา : 20 ปี

  เงื่อนไขการต่อสัญญา : สามารถต่อขยายสัญญาได้อีก

  วัตถุประสงค์ของสัญญา : กรมโรงงานอุตสาหกรรมให้สิทธิแก่ บริษัท อัคคีปราการ จำกัด
  (มหาชน) ในการดำเนินการบริหารและประกอบการศูนย์บริหารจัดการวัสดุเหลือใช้อุตสาหกรรม
  (เตาเผาขยะอุตสาหกรรม) บางปู จังหวัดสมุทรปราการ (“ศูนย์ฯ”)

  สถานที่ตั้งศูนย์ : เลขที่ 792 หมู่ที่ 2 ซอย 1 ซี/1 นิคมอุตสาหกรรมบางปู ถนนสุขุมวิท
  ตำบลบางปูใหม่ อำเภอเมืองสมุทรปราการ จังหวัดสมุทรปราการ ซึ่งประกอบด้วยอาคาร

  สิ่งปลูกสร้าง อุปกรณ์ วัสดุทั้งหมดที่มีอยู่ขณะทำสัญญา และอาจมีขึ้นภายหน้า

  ระหว่างอายุสัญญาและให้หมายความรวมถึงระบบห้องปฏิบัติการวิเคราะห์
  และสิ่งสาธารณูปโภคอื่นๆ

  รูปแบบของผลตอบแทน : 1. ผลประโยชน์ตอบแทนด้านการเงินปกติ
  เป็นจำนวนเงินตามที่ผู้ได้สิทธิเสนอแก่ผู้ให้ใช้สิทธิ

  2. ผลประโยชน์ตอบแทนด้านการเงินเพิ่มเติม

  3. ผลประโยชน์ตอบแทนเพิ่มเติมพิเศษ

  ในแต่ละปีผู้ให้ใช้สิทธิจะต้องได้รับผลประโยชน์ตอบแทนอัตราร้อยละ 10
  ของรายได้ทั้งหมดที่ผู้ได้สิทธิได้รับในแต่ละปี
  และหากผลประโยชน์ตอบแทนที่ผู้ให้ใช้สิทธิได้รับไม่ถึงร้อยละ 10 ในปีใด
  ผู้ได้สิทธิจะจ่ายชดเชยให้ครบจำนวน ร้อยละ 10 ของรายได้ในปีนั้นๆ
  โดยการดำเนินการตลอดอายุสัญญา
  ผู้ได้สิทธิรับประกันรายได้ผลประโยชน์ตอบแทนขั้นต่ำว่าผู้ให้ใช้สิทธิจะได้รับผลประโยชน์ตอบแทนทั้งหมดรวมกันแล้วไม่น้อยกว่า
  300 ล้านบาท

  การสิ้นสุดของสัญญา : ผู้ให้ใช้สิทธิมีสิทธิบอกเลิกสัญญาในกรณีดังต่อไปนี้คือ

  1. การบอกเลิกสัญญาเนื่องจากผู้ได้สิทธิปฏิบัติผิดสัญญา

  -
  หากผู้ให้ใช้สิทธิได้แจ้งให้ปฏิบัติตามสัญญาหรือดำเนินการแก้ไขให้ถูกต้องแล้วเสร็จภายในระยะเวลาที่กำหนด
  และผู้ได้สิทธิไม่ปฏิบัติตาม ผู้ให้ใช้สิทธิมีสิทธิบอกเลิกสัญญาได้

  -
  หากการไม่ปฏิบัติตามสัญญาเป็นสาเหตุสำคัญที่ทำให้เกิดความเสียหายต่อผลประโยชน์ของประเทศชาติ
  หรือเกี่ยวกับความปลอดภัยของสังคมหรือศูนย์ฯหรือความปลอดภัยในโครงสร้างพื้นฐานของศูนย์แล้ว
  ผู้ให้ใช้สิทธิมีสิทธิบอกเลิกสัญญาได้ทันที

  - หากมีเหตุให้เชื่อว่าการดำเนินการยื่นข้อเสนอของผู้ได้สิทธิได้กระทำไปโดยไม่สุจริต
  หรือมีการสมยอมกันในการคัดเลือก
  หรือเป็นผู้มีผลประโยชน์ร่วมกันกับผู้ยื่นข้อเสนอรายอื่นที่ยื่นประมูล
  หรือเป็นผู้กระทำการอันเป็นการขัดขวางการแข่งขันอย่างเป็นธรรมในการคัดเลือกเพื่อทำสัญญานี้
  ผู้ให้ใช้สิทธิมีสิทธิบอกเลิกสัญญาได้ทันที

  2. การบอกเลิกสัญญาโดยเหตุผลกรณีพิเศษ เนื่องด้วยความจำเป็นเพื่อ ประโยชน์สาธารณะ
  ความปลอดภัยของประเทศชาติ ความปลอดภัยของสาธารณชน

  3. หากผู้ได้สิทธิถูกศาลมีคำสั่งพิทักษ์ทรัพย์เด็ดขาด หรือมีคำพิพากษา ให้ล้มละลาย
  ผู้ให้ใช้สิทธิมีสิทธิบอกเลิกสัญญาได้ทันที

สัญญาให้บริการบำบัดและกำจัดของเสีย

 บริษัทฯ มีนโยบายที่จะทำสัญญาให้บริการบำบัดและกำจัดของเสียกับลูกค้า ซึ่งปกติสัญญา จะมีกำหนดระยะเวลา 1 ปี นับจากวันที่ลงนามในสัญญา ทั้งนี้ลูกค้าตกลงที่จะส่งสิ่งปฏิกูลฯ ให้แก่บริษัทฯ ตามประเภทและชนิดที่ระบุไว้ในใบเสนอราคาและมีคุณสมบัติตรงตามตัวอย่างของเสียที่ให้ไว้แก่บริษัทฯ โดยก่อนส่งของเสียลูกค้าจะต้องเก็บรวบรวมและบรรจุของเสียลงในภาชนะให้เรียบร้อย และจะต้องแยกของเสียแต่ละประเภท มิให้ปะปนหรือผสมเข้าด้วยกัน โดยในกรณีที่มีการผสมหรือปนของเสียแต่ละประเภทเข้าด้วยกัน หรือในกรณีที่ของเสียที่รับมาจากลูกค้ามีคุณสมบัติ และ/หรือองค์ประกอบแตกต่างไปจากผลการวิเคราะห์ตัวอย่างของเสีย และ/ หรือไม่ตรงตามที่ระบุไว้ในใบเสนอราคา บริษัทฯ สงวนสิทธิที่จะไม่รับของเสียดังกล่าวและมีสิทธิส่งของเสียดังกล่าวคืนลูกค้าได้ทันที หรือคู่สัญญาทั้งสองฝ่ายอาจตกลงปรับราคาค่าบริการใหม่ โดยลูกค้ามีหน้าที่ต้องชำระค่าใช้จ่ายในการตรวจวิเคราะห์ของเสีย และค่าขนส่งในการรับของเสีย และส่งคืนของเสียดังกล่าวตามจำนวนเงินที่บริษัทฯ กำหนดตามความเหมาะสม 

สัญญากับผู้ประกอบการให้บริการขนส่งสิ่งปฏิกูลฯ

บริษัทฯ และบริษัท เบตเตอร์ เวิลด์ ทรานสปอร์ต จำกัด (“BWT”) ซึ่งเป็นบริษัทย่อยของ บริษัท
เบตเตอร์ เวิลด์ กรีน จำกัด (มหาชน) (“BWG”) ซึ่งเป็นผู้ถือหุ้นหลักของบริษัทฯ
มีการทำสัญญาจ้างขนย้าย

สิ่งปฏิกูลฯ กับผู้ประกอบการขนส่งภายนอกทุกรายทั้งบุคคลธรรมดาและนิติบุคคล
โดยมีกำหนดระยะเวลาของสัญญาเป็นเวลา 3 ปีนับจากวันที่ลงนามในสัญญา ทั้งนี้
ผู้ประกอบการขนส่งภายนอกตกลงรับจ้างขนย้ายสิ่งปฏิกูลฯ จาก

สถานประกอบการที่บริษัทหรือ BWT กำหนดมายังศูนย์บริหารและจัดการฯ ของบริษัทฯ
โดยจะปฏิบัติตามกฎหมายข้อบังคับ และระเบียบของหน่วยงานราชการ
ทั้งที่มีอยู่แล้วและ/หรือที่จะมีขึ้นต่อไป ทุกประการ รวมทั้งจะใช้ความ

ระมัดระวังป้องกันไม่ให้เกิดความเสียหายจากการรับจ้างขนย้ายสิ่งปฏิกูลฯดังกล่าว
และหากเกิดความเสียหายขึ้น
ผู้ประกอบการขนส่งภายนอกยินยอมที่จะรับผิดชอบและชดใช้ค่าเสียหายดังกล่าวทั้งหมดแต่เพียงผู้เดียว

สัญญาซื้อขายก๊าซธรรมชาติ

คู่สัญญา : บริษัท ปตท.จำหน่ายก๊าซธรรมชาติ จำกัด (ในฐานะ “ผู้ขาย”)

: บริษัท อัคคีปราการ จำกัด (มหาชน) (ในฐานะ “ผู้ซื้อ”)

ระยะเวลาของสัญญา : 19 มีนาคม 2551 ถึง 31 พฤษภาคม 2561

วัตถุประสงค์ของสัญญา : เพื่อซื้อก๊าซธรรมชาติ เพื่อใช้ในกระบวนการเผาทำลายขยะ สิ่งปฏิกูลฯ
และ

  วัสดุที่ไม่ใช้แล้ว ณ ศูนย์บริหารจัดการวัสดุเหลือใช้อุตสาหกรรม (เตาเผาขยะ

  อุตสาหกรรม) บางปู จังหวัดสมุทรปราการ

สัญญาความร่วมมือในการดำเนินธุรกิจ

คู่สัญญา : บริษัท อัคคีปราการ จำกัด (มหาชน) (“บริษัท”)

  : บริษัท เบตเตอร์ เวิลด์ กรีน จำกัด(มหาชน)(“BWG”)

สาระสำคัญของสัญญา : เพื่อกำหนด

(1) ขอบเขตการดำเนินธุรกิจ
    โดยบริษัทธุรกิจเผาทำลายสิ่งปฏิกูลหรือวัสดุที่ไม่ใช้แล้วโดยเตาเผาขยะอุตสาหกรรมอันตราย
    และ BWG
    ประกอบธุรกิจบริหารและจัดการสิ่งปฏิกูลหรือวัสดุที่ไม่ใช้แล้วโดยการฝังกลบและการนำกลับไปใช้ประโยชน์ใหม่โดยเป็นวัตถุดิบทดแทนและเชื้อเพลิงทดแทน
    และการบำบัดน้ำเสียรวม

(2) ความสัมพันธ์หรือรายการระหว่างกัน ซึ่ง บริษัทและ BWG จะยังคงร่วมมือกันดำเนินธุรกิจ
    เพื่อให้บริการแก่ลูกค้าในลักษณะของ “One Stop Service”
    ซึ่งอาจเป็นเหตุให้มีการทำรายการระหว่างกัน ดังนั้นหากมีการทำรายการระหว่างกัน
    บริษัทและ BWG
    จะดำเนินการตามเงื่อนไขการค้าโดยทั่วไปที่เป็นธรรมและไม่ก่อให้เกิดการถ่ายเทผลประโยชน์
    และจะกำหนดเงื่อนไขราคาให้เป็นไปตามราคาและเงื่อนไขปกติทางธุรกิจที่บริษัท และ BWG
    ได้รับหรือให้กับบุคคลทั่วไป

(3) แนวทางในการป้องกันและแก้ไขการทับซ้อนทางธุรกิจและความขัดแย้งทางผลประโยชน์
    โดยหากบริษัทฯ จะขยายธุรกิจที่คาดว่าจะทับซ้อนกับ BWG หรือ BWG
    จะขยายธุรกิจที่คาดว่าจะทับซ้อนกับบริษัทฯ
    ทั้งสองฝ่ายจะพิจารณาหารือกันล่วงหน้าเพื่อกำหนดลักษณะของบริการให้มีความแตกต่างกัน หรือ
    แบ่งแยกกลุ่มลูกค้าเป้าหมายให้แตกต่างกันอย่างชัดเจน
    ตลอดจนกำหนดแนวทางหรือมาตรการอื่น ๆ
    ตามที่จำเป็นในการป้องกันการทับซ้อนทางธุรกิจและความขัดแย้งทางผลประโยชน์

บันทึกความตกลงเรื่องการเปลี่ยนแปลงสัดส่วนการถือหุ้น

คู่สัญญา : บริษัท อัคคีปราการ จำกัด (มหาชน) (“บริษัท”)

  : บริษัท เบตเตอร์ เวิลด์ กรีน จำกัด(มหาชน)(“BWG”)

สาระสำคัญของสัญญา : ระบุดังนี้

(1) ในกรณีที่ BWG จะเปลี่ยนแปลงสัดส่วนการถือหุ้นในบริษัทไม่ว่าจะโดยการจำหน่าย จ่าย
    โอนหรือการได้มาซึ่งหุ้นของบริษัทนั้น BWG
    ตกลงที่จะแจ้งการเปลี่ยนแปลงสัดส่วนการถือหุ้นดังกล่าวเป็น

  หนังสือให้ บริษัททราบล่วงหน้า
  เพื่อให้บริษัทได้มีโอกาสและระยะเวลาในการดำเนินการขอความเห็นชอบจากกรมโรงงานอุตสาหกรรมตามข้อกำหนดของสัญญาสัมปทานที่ระบุให้บริษัทต้อง

  ขอความเห็นชอบเป็นหนังสือจากกรมโรงงานอุตสาหกรรมก่อนการเปลี่ยนแปลงสัดส่วนการถือหุ้นหรือโครงสร้างผู้ถือหุ้นหลัก

(2) ในกรณีที่มีการยกเลิกข้อกำหนดของสัญญาสัมปทานที่ระบุให้บริษัทต้องขอความเห็นชอบเป็นหนังสือจากกรมโรงงานอุตสาหกรรมก่อนการเปลี่ยนแปลงสัดส่วนการถือหุ้นหรือโครงสร้างผู้ถือหุ้นหลัก
    หรือในกรณีที่บริษัทได้รับความเห็นชอบจากกรมโรงงานอุตสาหกรรมโดยประการใดๆ
    ซึ่งมีผลทำให้บริษัทไม่ต้องปฏิบัติตามเงื่อนไขเดิมของสัญญาให้ใช้สิทธิอีกต่อไป ให้ถือว่าหน้าที่ของ
    BWG ตามข้อ (1) เป็นอันยกเลิกไปด้วย

(3) หาก BWG ไม่ปฏิบัติตามข้อตกลงดังกล่าวในข้อ (1) ข้างต้น BWG
    ตกลงจะรับผิดชอบในความเสียหายใดๆที่เกิดขึ้นแก่บริษัทจากการไม่ปฏิบัติตามข้อตกลงดังกล่าว

ณ วันที่ 31 ธันวาคม 2559 บริษัทฯ
ไม่มีข้อพิพาททางกฎหมายที่คิดอาจมีผลกระทบด้านลบต่อการดำเนินธุรกิจขงบริษัทฯ อย่างมีนัยสำคัญ
และบริษัทฯ ไม่มีข้อพิพาททางกฎหมายที่คดีอาจมีผลกระทบด้านลบต่อสินทรัพย์ของบริษัทฯ
ที่มีจำนวนสูงกว่าร้อยละ 5 ของส่วนของผู้ถือหุ้น

อย่างไรก็ตาม หากบริษัท เบตเตอร์ เวิลด์ กรีน จำกัด (มหาชน) (BWG)
ซึ่งเป็นผู้ถือหุ้นใหญ่ของบริษัทฯ เกิดข้อพิพาท อาจส่งผลกระทบต่อบริษัทฯ เนื่องจาก BWG และบริษัทฯ
มีกรรมการร่วมกัน 2 ท่าน ได้แก่นายสุวัฒน์ เหลืองวิริยะ และนายสุทัศน์ บุณยอุดมศาสตร์ ซึ่ง ณ
วันที่ 31 ธันวาคม 2559 BWG มีข้อพิพาททางกฎหมายโดยสรุป ดังนี้

1.เมื่อวันที่ 16 มิถุนายน 2552 ศาลปกครองกลางได้รับคำฟ้องของผู้ฟ้องคดี
ซึ่งได้ยื่นฟ้องต่อศาลปกครองกล่าวหานายกรัฐมนตรี ว่าปฏิบัติหน้าที่ล่าช้า ตามความนัยมาตรา 9
วรรคแรก(2) ของพระราชบัญญัติจัดตั้ง ศาลปกครองและวิธีพิจารณาคดีปกครอง พ.ศ. 2542
โดยศาลเห็นว่า บริษัทฯ อาจได้รับผลกระทบจากคำพิพากษาของศาลจึงได้กำหนดให้บริษัทฯ
เป็นคู่กรณีฝ่ายที่ 3 และให้เรียกว่าเป็นผู้ถูกฟ้องคดีที่ 4 ทั้งนี้ผู้ฟ้องคดีได้มีคำขอให้
ศาลกำหนดมาตรการหรือวิธีการคุ้มครองชั่วคราวก่อนมีคำพิพากษา
เพื่อขอให้ยุติการดำเนินการบ่อฝังกลบไว้ เป็นการชั่วคราว ตามคดีหมายเลขดำที่ 863/2552
รวมไปกับคำฟ้องด้วย ต่อมาเมื่อวันที่ 8 ธันวาคม 2552
ศาลปกครองกลางได้มีคำสั่งยกคำขอกําหนดมาตรการหรือวิธีการคุ้มครองเพื่อบรรเทาทุกข์เป็นการชั่วคราว
ก่อนการพิพากษา โดยให้เหตุผลว่ายังไม่ปรากฏข้อเท็จจริงที่แน่ชัดว่า
ผลกระทบต่อสุขภาพของประชาชนและสิ่งแวดล้อมเกิดจากการประกอบกิจการโรงงานฝังกลบกากขยะอุตสาหกรรมแต่อย่างใด
และยังไม่มีเหตุผลเพียงพอ
ที่ศาลจะนำมาตรการหรือวิธีการคุ้มครองเพื่อบรรเทาทุกข์เป็นการชั่วคราวก่อนการพิพากษาตามคําขอของผู้ฟ้องคดี
มาใช้ได้

เมื่อวันที่ 27 กันยายน 2556 ศาลปกครองกลางได้มีคำพิพากษายกฟ้องแล้ว โดยให้เหตุผลประกอบ
คำวินิจฉัยว่า “จากผลการตรวจสอบกิจการของบริษัทฯ
โดยหน่วยงานราชการที่เกี่ยวข้องประกอบด้วย กระทรวงอุตสาหกรรม
กระทรวงทรัพยากรธรรมชาติและสิ่งแวดล้อม และกระทรวงสาธารณสุขนั้น ไม่สามารถยืนยันได้ว่า
การประกอบกิจการของบริษัทฯ
ก่อให้เกิดการแพร่กระจายของมลพิษในวงกว้างซึ่งหากปล่อยไว้จะส่งผลกระทบ
อย่างร้ายแรงต่อสุขภาพอนามัยของประชาชน
จึงยังไม่มีเหตุที่จะเพิกถอนหรือพักใช้ใบอนุญาตประกอบกิจการของบริษัทฯ
ดังนั้นการที่ผู้ถูกฟ้องคดีทั้งสามไม่ได้มีคำสั่งเพิกถอนหรือพักใช้ใบอนุญาตของบริษัทฯ
จึงไม่เป็นการละเลย ต่อหน้าที่ตามที่กฎหมายกำหนดให้ต้องปฏิบัติหรือปฏิบัติหน้าที่ล่าช้าเกินสมควร”
ตามคำพิพากษาศาลปกครองกลางคดีหมายเลขแดงที่ 1548/2556 ซึ่งทางฝ่ายผู้ฟ้องคดี (ฝ่ายโจทก์)
ไม่เห็นพ้องด้วยกับคำพิพากษาศาลปกครองกลาง
จึงได้ยื่นอุทธรณ์คดีต่อศาลปกครองสูงสุดตั้งแต่เมื่อวันที่ 26 ตุลาคม 2556
และผู้ถูกฟ้องทุกฝ่ายรวมทั้งบริษัทฯ
ได้ยื่นคำแก้อุทธรณ์คดีดังกล่าวต่อศาลปกครองสูงสุดอย่างครอบคลุมครบถ้วน
เพื่อขอให้ศาลปกครองสูงสุดมีคำพิพาษายืน

ตามศาลปกครองกลาง โดยให้ยกฟ้องอุทธรณ์ของผู้ฟ้องคดี
ซึ่งศาลปกครองสูงสุดได้รับคำแก้อุทธรณ์ของบริษัทฯ ไว้พิจารณาแล้ว

เมื่อวันที่ 15 พฤศจิกายน 2559
ศาลปกครองสูงสุดได้มีคำพิพากษายกฟ้องยืนตามคำพิพากษาของศาลปกครองกลาง
ตามคดีหมายเลขแดงที่ อ.1121/2559 และคดีนี้ได้ถึงที่สุดแล้ว

2.เมื่อวันที่ 30 ธันวาคม 2553 ได้มีกลุ่มบุคคลฟ้องคดีต่อศาลแพ่ง ตามคดีหมายเลขดำที่
4906/2553 โดยกล่าวหาว่าบริษัทฯ กระทำละเมิด ทำให้ผู้ฟ้องคดีได้รับความเสียหาย
จึงขอให้ศาลมีคำพิพากษาให้บริษัทฯ ชดใช้ค่าเสียหายรวมกันเป็นเงินทั้งสิ้น 2,006 ล้านบาทเศษ
และมีคำสั่งห้ามมิให้บริษัทฯ ประกอบกิจการทั้งปวง อันเป็นการก่อให้เกิดมลพิษ
หรืออันเป็นการสร้างเหตุเดือดร้อนรำคาญแก่ผู้ฟ้องคดีอีกต่อไป
และโจทก์ได้สืบพยานไปบ้างแล้วประมาณ 130 ปาก
แต่โจทก์ยังประสงค์จะสืบพยานที่เหลือต่ออีกประมาณ 10 ปาก
แต่เนื่องจากวันที่กำหนดกันไว้เดิมนั้นไม่เพียงพอ ศาลจึงได้กำหนดนัดสืบพยานโจทก์- จำเลย
เพิ่มเติมอีก 10 นัด โดยเป็นของโจทก์รวม 4 นัด คือระหว่างวันที่ 14 - 17 กุมภาพันธ์ 2560
และสืบพยานจำเลยรวม 6 นัด คือวันที่ 28 กุมภาพันธ์ 2560 และระหว่าง 1-3 มีนาคม 2560,
และระหว่างวันที่ 14-15 มีนาคม 2560
โดยเมื่อสืบพยานทั้งสองฝ่ายเสร็จสิ้นแล้วศาลจึงจะสรุปสำนวนและมีคำพิพากษาคดีนี้ต่อไป

ที่ปรึกษากฎหมายของบริษัทฯ ได้ให้ความเห็นเกี่ยวกับผลของคดีนี้ว่า
กลุ่มบุคคลที่ฟ้องต่อศาลแพ่งในคดีนี้ เป็นกลุ่มบุคคลเดียวกันกับที่ฟ้องในคดีศาลปกครอง
โดยได้นำเอาข้อเท็จจริงเดิมที่ศาลปกครองสูงสุดได้มีคำพิพากษายกฟ้องยืนตามคำพิพากษาของศาลปกครองกลางมาเป็นมูลเหตุในการฟ้องคดีแพ่งอีก
ซึ่งศาลแพ่งน่าจะมีคำพิพากษายกฟ้องเพราะคำฟ้องของโจทก์เป็นฟ้องที่ไม่ชอบด้วยกฎหมายและเสียสิทธิที่จะฟ้องคดีนี้
เนื่องจากการฟ้องคดีได้ล่วงเลยเกินกว่าเวลาที่กฎหมายกำหนด
ประกอบกับศาลปกครองกลางได้เคยมีคำวินิจฉัยแล้วว่ายังไม่ปรากฏหลักฐานยืนยันว่าการประกอบกิจการของบริษัทฯ
ที่ผ่านมา ได้กระทำการฝ่าฝืนกฎหมาย ก่อให้เกิดมลพิษ
หรือสร้างเหตุเดือดร้อนรำคาญแก่ชุมชนข้างเคียง
อันเป็นมูลเหตุของการละเมิดตามฟ้องแต่อย่างใดทั้งสิ้น

\

6.1 ข้อมูลทั่วไป

ชื่อบริษัท : บริษัท อัคคีปราการ จำกัด (มหาชน)

ลักษณะการประกอบธุรกิจ : บริหารและประกอบการศูนย์บริหารจัดการวัสดุเหลือใช้

อุตสาหกรรม (เตาเผาขยะอุตสาหกรรม) บางปู

  จังหวัดสมุทรปราการ

ที่ตั้งสำนักงานใหญ่ : 792 หมู่ 2 ซอย 1 ซี/1 นิคมอุตสาหกรรมบางปู ถนนสุขุมวิท

ตำบลบางปูใหม่ อำเภอเมืองสมุทรปราการ

  จังหวัดสมุทรปราการ 10280

เลขทะเบียนบริษัท : บมจ. 0107554000291

ทุนจดทะเบียน : ณ วันที่ 31 ธันวาคม 2559

ทุนชำระแล้ว ทุนจดทะเบียน 202 ล้านบาท

ทุนจดทะเบียนชำระแล้ว 202 ล้านบาท

มูลค่าที่ตราไว้ต่อหุ้น 0.50 บาท

โทรศัพท์ : 0 2323 0715-17 , 0 2323 0714-21

โทรสาร : 0 2323 0717, 0 2323 0724

Website : www.akkhie.com

บุคคลอ้างอิงอื่นๆ

1.หน่วยงานกำกับบริษัทที่ออกหลักทรัพย์ :
สำนักงานคณะกรรมการกำกับหลักทรัพย์และตลาดหลักทรัพย์

(ก.ล.ต.)

333/3 ถนนวิภาวดีรังสิต แขวงจอมพล เขตจตุจักร

กรุงเทพมหานคร 10900

  โทรศัพท์ 02-695 9999 โทรสาร 02-695 9660

  อีเมล์ info@sec.or.th เว็บไซต์ www.sec.or.th

2.หน่วยงานกำกับบริษัทจดทะเบียน: ตลาดหลักทรัพย์แห่งประเทศไทย (ตลท.)

93 ถนนรัชดาภิเษก แขวงดินแดง เขตดินแดง

กรุงเทพมหานคร 10400

  โทรศัพท์ 02-009 9000 โทรสาร 02-009 9991

อีเมล์ SETCallCenter@set.or.th เว็บไซต์ www.set.or.th

3.นายทะเบียนหลักทรัพย์ : บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 93 อาคารตลาดหลักทรัพย์แห่งประเทศไทย

  (ข้างสถานทูตจีน)

  ถนนรัชดาภิเษก แขวงดินแดง เขตดินแดง

  กรุงเทพมหานคร 10400

  โทรศัพท์ 02-009-9388

  โทรสาร 02-009-9476

4.ผู้สอบบัญชี : นางสาวกรรณิการ์ วิภานุรัตน์

  ผู้สอบบัญชีรับอนุญาต 7305

  นายจิโรจน์ ศิริโรโรจน์

  ผู้สอบบัญชีรับอนุญาต เลขที่ 5113

  นางสาวนงลักษณ์ พัฒนบัณฑิต

  ผู้สอบบัญชีรับอนุญาต 4713

  นายเจษฏา หังสพฤกษ์

  ผู้สอบบัญชีรับอนุญาต 3759

บริษัท กรินทร์ ออดิท จำกัด

  เลขที่ 138 อาคารบุญมิตร ชั้น 6 ห้องบี 1

  ถนนสีสม แขวงสุริยวงศ์ เขตบางรัก

  กรุงเทพมหานคร 10500

  โทรศัพท์ 0-26342484-6 โทรสาร 0-26342668

5.ที่ปรึกษากฎหมาย : บริษัท สำนักกฎหมาย รวมธรรม จำกัด

เลขที่ 85 หมู่ที่ 2 ถนนสุทธิสาร

แขวงห้วยขวาง เขตห้วยขวาง

  กรุงเทพมหานคร 10310

โทรศัพท์ 0-26943323-4 โทรสาร 0-26943349